               IL-KUMMISSJONI EWROPEA
            Brussell, 8.2.2017
            COM(2017) 64 final
            2017/0020(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tiġi adottata f'isem l-Unjoni Ewropea fil-Kumitat Konġunt UE-Messiku fir-rigward tal-emendi tal-Anness III tad-Deċiżjoni Nru 2/2000 tal-Kunsill Konġunt KE-Messiku tat-23 ta' Marzu 2000, dwar id-definizzjoni tal-kunċett tal-prodotti oriġinarji u l-metodi ta' kooperazzjoni amministrattiva

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet għall-proposta u l-għanijiet tagħha

                  Il-Ftehim ta' Sħubija Ekonomika, Koordinazzjoni Politika u Kooperazzjoni bejn il-Komunità Ewropea u l-Istati Membri tagħha, min-naħa waħda, u l-Istati Uniti Messikani, min-naħa l-oħra, ġie ffirmat fi Brussell fit-8 ta' Diċembru 1997. Id-dispożizzjonijiet tal-liberalizzazzjoni tal-kummerċ kienu ġew stabbiliti fid-Deċiżjoni Nru 2/2000 tal-Kunsill Konġunt KE-Messiku, imwaqqaf bil-Ftehim (minn hawn 'il quddiem "id-Deċiżjoni Nru 2/2000").

                  L-Anness III tad-Deċiżjoni Nru 2/2000 tal-Kunsill Konġunt KE-Messiku, dwar id-definizzjoni tal-kunċett tal-“prodotti oriġinarji” u l-metodi ta' kooperazzjoni amministrattiva, jistabilixxi r-regoli tal-oriġini għall-prodotti li joriġinaw mit-territorju tal-Partijiet f'dan il-Ftehim.

                  L-Unjoni Ewropea għandha fis-seħħ unjoni doganali mal-Prinċipat ta’ Andorra, għall-prodotti li jaqgħu fi ħdan il-Kapitoli 25 sa 97 tas-Sistema Armonizzata, u mar-Repubblika ta’ San Marino, għall-prodotti kollha. Permezz ta’ din l-unjoni doganali, il-prodotti oriġinarji mill-Messiku jibbenefikaw minn trattament preferenzjali fi ħdan il-Ftehim bejn l-UE u l-Messiku, meta jidħlu f’Andorra u f’San Marino.

                  Ġie miftiehem li l-Messiku issa se jaċċetta l-prodotti li jaqgħu fi ħdan il-Kapitoli 25 sa 97 tas-Sistema Armonizzata, oriġinarji mill-Prinċipat ta’ Andorra u l-prodotti oriġinarji mir-Repubblika ta’ San Marino bħala oriġinarji mill-UE skont it-tifsira tal-Anness III tad-Deċiżjoni Nru 2/2000.

                  Intlaħaq ftehim mal-Messiku li d-Deċiżjoni Nru 1/2017 tal-Kumitat Konġunt UE-Messiku jenħtieġ li tiġi emendata sabiex ir-regoli speċifiċi għall-prodott għas-sustanzi kimiċi fl-intestatura 2914 u 2915 tas-Sistema Armonizzata li jinsabu f’din id-Deċiżjoni, isiru permanenti. Dan jikkonforma mal-approċċ tal-immodernizzar li għaddej tal-Ftehim bejn l-UE u l-Messiku fir-rigward tar-regoli tal-oriġini speċifiċi għall-prodott.

               •Il-konsistenza mad-dispożizzjonijiet ta’ politika eżistenti fil-qasam ta’ politika

                  Fil-ftehimiet ta’ kummerċ ħieles bejn l-Unjoni Ewropea u l-pajjiżi terzi, tingħata reċiproċità lil Andorra u lil San Marino li permezz tagħha l-prodotti oriġinarji minn dawn il-pajjiżi jiġu trattati daqslikieku joriġinaw fl-Unjoni Ewropea. Din ir-reċiproċità issa ġiet estiża għall-Messiku.

               •Il-konsistenza ma' politiki oħra tal-Unjoni

                  Mhux applikabbli.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Il-bażi ġuridika

                  Minħabba li l-proposta għandha x’taqsam mal-politika kummerċjali tal-Unjoni Ewropea, l-ewwel subparagrafu tal-Artikolu 207(4) flimkien mal-Artikolu 218(9) tat-Trattat dwar il-Funzjonament tal-Unjoni Ewropea jiffurmaw il-bażi ġuridika x-xierqa għaliha.

               •Is-sussidjarjetà (għall-kompetenza mhux esklużiva)

                  Il-proposta taqa' fil-kompetenza esklużiva tal-Unjoni Ewropea. Għalhekk il-prinċipju tas-sussidjarjetà ma japplikax.

               •Il-proporzjonalità

                  Il-proposta ma tmurx lil hinn minn dak li hu xieraq jew meħtieġ biex jinkisbu l-eżiti mistennija.

               3.IR-RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Il-konsultazzjonijiet mal-partijiet ikkonċernati

                  Mhux rilevanti. Din il-proposta tintroduċi emendi biex jiġi aġġornat test preċedenti.

               •Il-valutazzjoni tal-impatt

                  Din il-proposta tintroduċi emendi għal ftehim kummerċjali bilaterali eżistenti. Ma trid titqies l-ebda għażla oħra.

               4.L-IMPLIKAZZJONIJIET GĦALL-BAĠIT

                  L-effett baġitarju potenzjali huwa telf ta’ riżorsi proprji mid-dazji doganali ta’ madwar EUR 5 miljun fis-sena.

               5.ELEMENTI OĦRA

                  Xejn.

               2017/0020 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li trid tiġi adottata f'isem l-Unjoni Ewropea fil-Kumitat Konġunt UE-Messiku fir-rigward tal-emendi tal-Anness III tad-Deċiżjoni Nru 2/2000 tal-Kunsill Konġunt KE-Messiku tat-23 ta' Marzu 2000, dwar id-definizzjoni tal-kunċett tal-prodotti oriġinarji u l-metodi ta' kooperazzjoni amministrattiva

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207, flimkien mal-Artikolu 218(9)
                  1
                tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)L-Anness III tad-Deċiżjoni Nru 2/2000 tal-Kunsill Konġunt KE-Messiku tat-23 ta’ Marzu 2000
                  2
                jistipula regoli tal-oriġini għall-prodotti oriġinarji mit-territorju tal-Partijiet għall-Ftehim. Permezz tal-Artikolu 38, il-Kumitat Konġunt UE-Messiku jista’ jemenda l-Anness III tad-Deċiżjoni Nru 2/2000.

               (2)L-Unjoni Ewropea għandha fis-seħħ unjoni doganali mal-Prinċipat ta’ Andorra, għall-prodotti li jaqgħu fi ħdan il-Kapitoli 25 sa 97 tas-Sistema Armonizzata, u mar-Repubblika ta’ San Marino għall-Kapitoli 1 sa 97 tas-Sistema Armonizzata. Din l-unjoni doganali tippermetti li l-oġġetti li joriġinaw fil-Messiku jibbenefikaw minn trattament preferenzjali skont id-Deċiżjoni Nru 2/2000 anki meta jiġu esportati lejn Andorra u San Marino.

               (3)Ġie miftiehem li l-Messiku issa se jaċċetta l-prodotti li jaqgħu taħt il-Kapitoli 25 sa 97 tas-Sistema Armonizzata oriġinarji mill-Prinċipat ta’ Andorra u l-prodotti li jaqgħu taħt il-Kapitoli 1 sa 97 tas-Sistema Armonizzata oriġinarji mir-Repubblika ta’ San Marino bħala prodotti oriġinarji mill-UE skont it-tifsira tal-Anness III tad-Deċiżjoni Nru 2/2000.

               (4)Għandu jiżdied Appendiċi VI ġdid tal-Anness III tad-Deċiżjoni Nru 2/2000 biex b’hekk dawk il-prodotti jkunu jistgħu jiġu trattati, meta jiġu importati lejn il-Messiku, b’mod simili għall-prodotti oriġinarji mill-Unjoni, u biex jiġu stabbiliti dispożizzjonijiet li jikkonċernaw l-applikazzjoni tal-Anness III għal dawk il-prodotti.

               (5)Id-Dikjarazzjoni Konġunta V
                  3
                tad-Deċiżjoni Nru 2/2000 tal-Kunsill Konġunt KE-Messiku
                  4
               , stabbilit permezz tal-Ftehim ta' Sħubija Ekonomika, Koordinazzjoni Politika u Kooperazzjoni bejn il-Komunità Ewropea u l-Istati Membri tagħha, minn naħa waħda, u l-Istati Uniti Messikani, min-naħa l-oħra, iffirmat fi Brussell fit-8 ta' Diċembru 1997
                  5
               , tistipula li l-Kumitat Konġunt UE-Messiku stabbilit b'dak il-ftehim għandu jirrieżamina l-ħtieġa li l-applikazzjoni tar-regoli ta' oriġini mniżżla fin-Noti 2 u 3 tal-Appendiċi II(a) tal-Anness III tad-Deċiżjoni 2/2000, tiġi estiża lil hinn mit-30 ta' Ġunju 2003. Dan ir-rieżami jikkonċerna r-regoli speċifiċi għall-prodott fl-Appendiċi II tal-Anness III tad-Deċiżjoni Nu 2/2000 għal ċerti prodotti kimiċi taħt l-intestaturi 2914 u 2915 tas-Sistema Armonizzata.

               (6)Fil-XX/XX/2017 il-Kumitat Konġunt adotta d-Deċiżjoni Nru 1/2017 li testendi, għar-raba’ darba, l-applikazzjoni tar-regoli ta’ oriġini speċifiċi għall-prodott għall-prodotti kimiċi fl-intestaturi 2914 u 2915 tas-Sistema Armonizzata. Id-Deċiżjoni Nru 1/2017 tapplika sal-31 ta’ Diċembru 2019.

               (7)Jitqies xieraq li tiġi estiża fuq bażi permanenti l-applikazzjoni tar-regoli ta’ oriġini speċifiċi għall-prodott stabbiliti fl-Anness I tad-Deċiżjoni Nru 1/2017, minħabba li huma konformi mal-prinċipji tal-immodernizzar tal-Ftehim bejn il-Messiku u l-Unjoni Ewropea.

               ADOTTA DIN ID-DEĊIŻJONI:

               Artikolu 1

               1. Il-pożizzjoni li trid tiġi adottata f’isem l-Unjoni fil-Kumitat Konġunt Unjoni Ewropea-Messiku dwar l-emendi tad-Deċiżjoni Nru 2/2000 tal-Kunsill Konġunt KE-Messiku u tad-Deċiżjoni Nru 1/2017 tal-Kumitat Konġunt UE-Messiku, għandha tkun ibbażata fuq l-abbozz tad-Deċiżjoni tal-Kumitat Konġunt Unjoni Ewropea-Messiku mehmuż ma’ din id-Deċiżjoni.

               2. Ir-rappreżentanti tal-Unjoni fil-Kumitat Konġunt Unjoni Ewropea-Messiku jistgħu jaqblu dwar tibdil minuri fl-abbozz tad-Deċiżjoni tal-Kumitat Konġunt Unjoni Ewropea-Messiku msemmi fil-paragrafu 1 mingħajr deċiżjoni ulterjuri tal-Kunsill.

               Artikolu 2

               Wara li tiġi adottata, id-Deċiżjoni tal-Kumitat Konġunt Unjoni Ewropea-Messiku rigward l-emendi għall-Anness III tad-Deċiżjoni Nru 2/2000 tal-Kunsill Konġunt KE-Messiku tat-23 ta’ Marzu 2000 għandha tiġi ppubblikata f’Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kunsill

                     Il-President

               ID-DIKJARAZZJONI FINANZJARJA LEĠIŻLATTIVA

               1.IL-QAFAS TAL-PROPOSTA/INIZJATTIVA

               1.1.It-titlu tal-proposta/inizjattiva

               1.2.Il-qasam jew l-oqsma ta’ politika kkonċernati fl-istruttura ABM/ABB

               1.3.In-natura tal-proposta/inizjattiva

               1.4.L-objettiv(i)

               1.5.Ir-raġunijiet għall-proposta/inizjattiva

               1.6.It-tul ta’ żmien u l-impatt finanzjarju

               1.7.Il-metodu jew il-metodi ta’ ġestjoni ppjanati

               2.IL-MIŻURI TA’ ĠESTJONI

               2.1.Ir-regoli dwar il-monitoraġġ u r-rappurtar

               2.2.Is-sistema ta' ġestjoni u kontroll

               2.3.Il-miżuri għall-prevenzjoni ta’ frodi u ta’ irregolaritajiet

               3.L-IMPATT FINANZJARJU STMAT TAL-PROPOSTA/INIZJATTIVA

               3.1.L-intestatura jew l-intestaturi tal-qafas finanzjarju pluriennali u tal-linja jew tal-linji baġitarji tan-nefqa affettwati

               3.2.L-impatt stmat fuq in-nefqa

               3.2.1.Is-sommarju tal-impatt stmat fuq in-nefqa

               3.2.2.L-impatt smat fuq l-approprjazzjonijiet operazzjonali

               3.2.3.L-impatt stmat fuq l-approprjazzjonijiet ta’ natura amministrattiva

               3.2.4.Il-kompatibbiltà mal-qafas finanzjarju pluriennali attwali

               3.2.5.Il-kontribuzzjonijiet minn partijiet terzi

               3.3.L-impatt stmat fuq id-dħul

               ID-DIKJARAZZJONI FINANZJARJA LEĠIŻLATTIVA

               1.IL-QAFAS TAL-PROPOSTA/INIZJATTIVA

               1.1.It-titlu tal-proposta/inizjattiva

                  Id-Deċiżjoni tal-Kunsill dwar il-pożizzjoni li trid tiġi adottata f’isem l-Unjoni Ewropea fil-Kumitat Konġunt UE-Messiku b’rabta mal-emendi tal-Anness III tad-Deċiżjoni Nru 2/2000 tal-Kunsill Konġunt KE-Messiku tat-23 ta' Marzu 2000, li tikkonċerna d-definizzjoni tal-kunċett ta’ prodotti oriġinarji u tal-metodi ta' kooperazzjoni amministrattiva

               1.2.Il-qasam jew l-oqsma ta’ politika kkonċernati fl-istruttura ABM/ABB
                  6

                  Il-linja tad-dħul: Il-Kapitolu 12 (Dazji doganali u dazji oħra msemmija fl-Artikolu 2(1)(a) tad-Deċiżjoni 2007/436/KE, EURATOM)

               1.3.In-natura tal-proposta/inizjattiva

               ◻ Il-proposta/l-inizjattiva hija relatata ma’ azzjoni ġdida

               ◻ Il-proposta/l-inizjattiva hija relatata ma’ azzjoni ġdida wara proġett pilota/azzjoni preparatorja
                  7

               ☒ Il-proposta/l-inizjattiva hija relatata mal-estensjoni ta’ azzjoni eżistenti

               ◻ Il-proposta/l-inizjattiva hija relatata ma’ azzjoni ridiretta lejn azzjoni ġdida

               1.4.L-objettiv(i)

               1.4.1.L-objettiv jew l-objettivi strateġiċi pluriennali tal-Kummissjoni fil-mira tal-proposta/inizjattiva

                  Mhux applikabbli

               1.4.2.L-objettiv jew l-objettivi speċifiċi u l-attività jew l-attivitajiet ABM/ABB ikkonċernati

                  L-objettiv speċifiku Nru

                  Mhux applikabbli

                  L-attività jew l-attivitajiet ABM/ABB ikkonċernati

                  Id-dazji doganali

               1.4.3.Ir-riżultat(i) u l-impatt mistennija

               Speċifika l-effetti li l-proposta/l-inzjattiva għandu jkollha fuq il-benefiċjarji/il-gruppi fil-mira.

                  Il-kummerċ ta’ dawk il-prodotti kimiċi taħt is-SA (is-Sistema armonizzata) 2914 u 2915, li għalihom ir-regoli speċifiċi għall-prodott se jsiru permanenti, mhux se jonqos bejn il-Messiku u l-UE.

               1.4.4.L-indikaturi tar-riżultati u tal-impatt

               Speċifika l-indikaturi għall-monitoraġġ tal-implimentazzjoni tal-proposta/inizjattiva.

                  Mhux applikabbli

               1.5.Ir-raġunijiet għall-proposta/inizjattiva

               1.5.1.Ir-rekwiżit jew ir-rekwiżiti li jridu jiġu ssodisfati fuq medda qasira jew medda twila ta' żmien

                  Mhux applikabbli

               1.5.2.Il-valur miżjud tal-involviment tal-UE

                  Il-proposta taqa' fil-kompetenza esklużiva tal-Unjoni Ewropea.

               1.5.3.It-tagħlim miksub minn esperjenzi simili fl-imgħoddi

                  Mhux applikabbli

               1.5.4.Il-kompatibbiltà u s-sinerġija possibbli ma’ strumenti xierqa oħrajn

                  Mhux applikabbli

               1.6.It-tul ta’ żmien u l-impatt finanzjarju

               ◻ Il-proposta/l-inzjattiva b’tul ta’ żmien limitat

               –◻
                     Il-proposta/l-inizjattiva fis-seħħ minn [JJ/XX]SSSS sa [JJ/XX]SSSS

               –◻
                     L-impatt finanzjajru minn SSSS sa SSSS

               ☒ Il-proposta/l-inzjattiva b’tul ta’ żmien illimitat

               –L-Implimentazzjoni b’perjodu ta’ bidu mill-1 ta’ Jannar 2020

               –segwita bi tħaddim fuq skala sħiħa.

               1.7.Il-metodu jew il-metodi ta’ ġestjoni ppjanati
                  8

               ◻ Il-ġestjoni diretta mill-Kummissjoni

               –◻ mid-dipartimenti tagħha, inkluż il-persunal tagħha fid-delegazzjonijiet tal-Unjoni;

               –◻
                     mill-aġenziji eżekuttivi

               ☒ Il-ġestjoni konġunta mal-Istati Membri

               ◻ Il-ġestjoni indiretta billi l-kompiti ta' implimentazzjoni baġitarja jitħallew f'idejn:

               –◻ il-pajjiżi terzi jew il-korpi li huma nnominaw;

               –◻ l-organizzazzjonijiet internazzjonali u l-aġenziji tagħhom (iridu jiġu speċifikati);

               –◻il-BEI u l-Fond Ewropew tal-Investiment;

               –◻ il-korpi msemmija fl-Artikoli 208 u 209 tar-Regolament Finanzjarju;

               –◻ il-korpi rregolati bil-liġi pubblika;

               –◻ il-korpi rregolati mid-dritt privat b'missjoni tas-servizz pubbliku li tkun li jipprovdu garanziji finanzjarji adegwati;

               –◻ il-korpi rregolati mid-dritt privat ta’ Stat Membru li jkunu fdati bl-implimentazzjoni ta’ sħubija pubblika-privata u li jipprovdu garanziji finanzjarji adegwati;

               –◻ il-persuni fdati bl-implimentazzjoni ta’ azzjonijiet speċifiċi fil-PESK skont it-Titolu V tat-TUE, u identifikati fl-att bażiku rilevanti.

               –Jekk ikun indikat aktar minn metodu wieħed ta’ ġestjoni, jekk jogħġbok agħti d-dettalji fit-taqsima “Kummenti”.

               Kummenti

                  Mhux applikabbli

               2.IL-MIŻURI TA’ ĠESTJONI

               2.1.Ir-regoli dwar il-monitoraġġ u r-rappurtar

               Speċifika l-frekwenza u l-kundizzjonijiet.

                  Mhux applikabbli

               2.2.Is-sistema ta' ġestjoni u kontroll

               2.2.1.Ir-riskju jew ir-riskji identifikati

                  Mhux applikabbli

               2.2.2.L-informazzjoni li tikkonċerna l-istabbiliment tas-sistema ta’ kontroll intern

                  Mhux applikabbli

               2.2.3.L-istima tal-kostijiet u tal-benefiċċji tal-kontrolli u l-valutazzjoni tal-livell mistenni tar-riskju ta’ żball

                  Mhux applikabbli

               2.3.Il-miżuri għall-prevenzjoni ta’ frodi u ta’ irregolaritajiet

               Speċifika l-miżuri eżistenti jew ippjanati ta’ prevenzjoni u ta’ protezzjoni.

                  Mhux applikabbli

               3.L-IMPATT FINANZJARJU STMAT TAL-PROPOSTA/INIZJATTIVA

               3.1.L-intestatura jew l-intestaturi tal-qafas finanzjarju pluriennali u tal-linja jew tal-linji baġitarji tan-nefqa affettwati

               Mhux applikabbli

               3.2.L-impatt stmat fuq in-nefqa

               3.2.1.Is-sommarju tal-impatt stmat fuq in-nefqa

               Mhux applikabbli

               3.2.2.L-impatt smat fuq l-approprjazzjonijiet operazzjonali

               –☒
                     Il-proposta/l-inizjattiva ma tirrikjedix l-użu ta' approprjazzjonijiet operazzjonali

               –◻
                     Il-proposta/l-inizjattiva tirrikjedi l-użu ta’ approprjazzjonijiet operazzjonali, kif spjegat hawn taħt:

               3.2.3.L-impatt stmat fuq l-approprjazzjonijiet ta’ natura amministrattiva

               3.2.3.1.Sommarju

               –☒
                     Il-proposta/l-inizjattiva ma tirrikjedix l-użu ta' approprjazzjonijiet ta’ natura amministrattiva

               –◻
                     Il-proposta/l-inizjattiva tirrikjedi l-użu ta’ approprjazzjonijiet ta’ natura amministrattiva, kif spjegat hawn taħt:

               3.2.3.2.Ir-rekwiżiti stmati tar-riżorsi umani

               –☒
                     Il-proposta/l-inizjattiva ma tirrikjedix l-użu ta' riżorsi umani.

               –◻
                     Il-proposta/l-inizjattiva tirrikjedi l-użu ta’ riżorsi umani, kif spjegat hawn taħt:

               3.2.4.Il-kompatibbiltà mal-qafas finanzjarju pluriennali attwali

               –☒
                     Il-proposta/l-inizjattiva hija kompatibbli mal-qafas finanzjarju pluriennali attwali.

               –◻
                     Il-proposta/inizjattiva se teħtieġ programmar mill-ġdid tal-intestatura rilevanti fil-qafas finanzjarju pluriennali.

                  Spjega liema programmar mill-ġdid huwa meħtieġ, filwaqt li tispeċifika l-linji baġitarji kkonċernati u l-ammonti korrispondenti.

                  Mhux applikabbli

               –◻
                     Il-proposta/l-inizjattiva tirrikjedi applikazzjoni tal-istrument ta' flessibbiltà jew reviżjoni tal-qafas finanzjarju pluriennali.

                  Spjega x’inhu meħtieġ, filwaqt li tispeċifika l-intestaturi u l-linji baġitarji kkonċernati u l-ammonti korrispondenti.

                  Mhux applikabbli

               3.2.5.Il-kontribuzzjonijiet minn partijiet terzi

               –Il-proposta/l-inizjattiva ma tipprevedix kofinanzjament minn partijiet terzi.

               3.3.L-impatt stmat fuq id-dħul

               –◻
                     Il-proposta/l-inizjattiva ma għandha l-ebda impatt finanzjarju fuq id-dħul.

               –☒
                     Il-proposta/l-inizjattiva għandha l-impatt finanzjarju li ġej:

               fuq ir-riżorsi proprji

               fuq id-dħul mixxellanju

               EUR miljuni (sa tliet punti deċimali)

                        Linja tad-dħul baġitarju:

                        L-approprjazzjonijiet disponibbli għas-sena finanzjarja attwali

                        L-impatt tal-proposta/inizjattiva
                           9

                        Sena
                        N

                        Sena
                        N+1

                        Sena
                        N+2

                        Sena
                        N+3

                        Il-proposta ma għandhiex data tat-tmiem

                        Artikolu 120

                        20 000 500 000

                        -5

                        -5

                        -5

                        -5

               Għad-dħul mixxellanju “assenjat”, speċifika liema linja jew linji tan-nefqa baġitarja ġew affettwati.

                  Mhux applikabbli

               Speċifika l-metodu għall-kalkolu tal-impatt fuq l-introjtu.

                  Ċerti prodotti kimiċi taħt SA 2914 u 2915 importati mill-Messiku għandhom rata tad-dazju preferenzjali ta’ 0 % permezz ta’ deroga termporanja li tispiċċa fil-31 ta’ Diċembru 2019. Ir-rata tan-nazzjon l-aktar iffavorit ta’ 5.5 %, li kienet se tapplika mill-1 ta’ Jannar 2020, tintilef fuq dawn il-prodotti kimiċi malli din id-deroga ssir permanenti.

                     (1)
                  ĠU C 326, 26.10.2012, p. 146

                     (2)
                  ĠU L 157, 30.06.2000, p. 10

                     (3)
                  ĠU L 245, 29.9.2000, p. 1167.

                     (4)
                  ĠU L 245, 29.9.2000, p.1, ara ĠU L 157, 30.6.2000, p.10

                     (5)
                  ĠU L 276, 28.10.2000, p. 45.

                     (6)
                  ABM: ġestjoni bbażata fuq l-attività; ABB: ibbaġitjar ibbażat fuq l-attività.

                     (7)
                  Kif imsemmi fl-Artikolu 54(2)(a) jew (b) tar-Regolament Finanzjarju.

                     (8)
                  Id-dettalji tal-metodi ta' ġestjoni u r-referenzi għar-Regolament Finanzjarju jinsabu fis-sit tal-BudgWeb:

                     http://www.cc.cec/budg/man/budgmanag/budgmanag_en.html

                     (9)
                  Fir-rigward tar-riżorsi proprji tradizzjonali (id-dazji doganali, l-imposti fuq iz-zokkor), l-ammonti indikati għandhom ikunu ammonti netti, jiġifieri ammonti grossi wara tnaqqis ta’ 25 % għal kostijiet ta’ ġbir.

    ---documentbreak---

               IL-KUMMISSJONI EWROPEA
            Brussell, 8.2.2017
            COM(2017) 64 final
            ANNESS
            tal-
            Proposta għal Deċiżjoni tal-Kunsill
            dwar il-pożizzjoni li trid tiġi adottata f'isem l-Unjoni Ewropea fil-Kumitat Konġunt UE-Messiku fir-rigward tal-emendi tal-Anness III tad-Deċiżjoni Nru 2/2000 tal-Kunsill Konġunt KE-Messiku tat-23 ta' Marzu 2000, dwar id-definizzjoni tal-kunċett tal-prodotti oriġinarji u l-metodi ta' kooperazzjoni amministrattiva

               DEĊIŻJONI Nru X/XXXX TAL-KUMITAT KONĠUNT UNJONI EWROPEA-MESSIKU

               tal-XX XXXXXX XXXX

               fir-rigward tal-emendi tal-Anness III tad-Deċiżjoni Nru 2/2000 tal-Kunsill Konġunt KE-Messiku tat-23 ta’ Marzu 2000 dwar id-definizzjoni tal-kunċett tal-prodotti oriġinarji u l-metodi ta’ kooperazzjoni amministrattiva

               IL-KUMITAT KONĠUNT,

               Wara li kkunsidra d-Deċiżjoni Nru 2/2000 tal-Kunsill Konġunt KE-Messiku tat-23 ta’ Marzu 2000 (minn hawn ’il quddiem “id-Deċiżjoni Nru 2/2000”), u l-Anness III tagħha, u b’mod partikolari l-Artikolu 38 tagħha,

               Billi:

               (1)
                     L-Anness III tad-Deċiżjoni Nru 2/2000 jistabbilixxi regoli tal-oriġini għall-prodotti oriġinarji mit-territorju tal-Partijiet għall-Ftehim.

               (2)
                     L-Unjoni Ewropea għandha fis-seħħ unjonijiet doganali mal-Prinċipat ta’ Andorra u mar-Repubblika ta’ San Marino, rispettivament, u, b’riżultat ta’ dan, il-prodotti oriġinarji mill-Messiku jibbenefikaw minn trattament preferenzjali meta jiġu esportati lejn dawn iż-żewġ pajjiżi.

               (3)  Ġie miftiehem li l-Messiku se jaċċetta l-prodotti li jaqgħu taħt il-Kapitoli 25 sa 97 tas-Sistema Armonizzata oriġinarji mill-Prinċipat ta’ Andorra u l-prodotti li jaqgħu taħt il-Kapitoli 1 sa 97 tas-Sistema Armonizzata oriġinarji mir-Repubblika ta’ San Marino bħala prodotti li joriġinaw fl-UE skont it-tifsira tal-Anness III tad-Deċiżjoni Nru 2/2000.

               (4)
                     Għandu jiżdied Appendiċi VI ġdid mal-Anness III tad-Deċiżjoni Nru 2/2000 biex b’hekk dawk il-prodotti jkunu jistgħu jiġu trattati, meta jiġu importati lejn il-Messiku, b’mod simili għall-prodotti oriġinarji mill-Unjoni Ewropea, u biex jiġu stabbiliti dispożizzjonijiet li jikkonċernaw l-applikazzjoni tal-Anness III għal dawk il-prodotti.

               (5)
                     Fil-XX/XX/2017 il-Kumitat Konġunt adotta d-Deċiżjoni Nru 1/2017 li testendi, għar-raba’ darba, l-applikazzjoni tar-regoli ta’ oriġini speċifiċi għall-prodott għall-prodotti kimiċi fl-intestaturi 2914 u 2915 tas-Sistema Armonizzata. L-estensjoni stipulata fid-Deċiżjoni Nru 1/2017 tapplika sal-31 ta’ Diċembru 2019.

               (6)
                     Jitqies xieraq li tiġi estiża fuq bażi permanenti l-applikazzjoni tar-regoli ta’ oriġini speċifiċi għall-prodott, li ġiet estiża bl-Anness I tad-Deċiżjoni Nru 1/2017, minħabba li huma konformi mal-prinċipji tal-immodernizzar tal-Ftehim bejn il-Messiku u l-Unjoni Ewropea.

               (7)
                     Għaldaqstant, jenħtieġ li l-Anness III tad-Deċiżjoni Nru 2/2000 tal-Kunsill Konġunt KE-Messiku jiġi emendat skont dan,

               IDDEĊIEDA KIF ĠEJ:

               Artikolu 1

               1. L-Appendiċi II tal-Anness III tad-Deċiżjoni Nru 2/2000 huwa emendat kif stabbilit fl-Anness I ta’ din id-Deċiżjoni.

               2. Qed jiżdied Appendiċi VI ġdid mal-Anness III tad-Deċiżjoni Nru 2/2000 kif stabbilit fl-Anness II ta’ din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fl-ewwel jum tat-tieni xahar wara d-data li fiha l-Partijiet ikunu nnotifikaw lil xulxin dwar it-tlestija tal-proċeduri meħtieġa għal dan l-iskop.

               Magħmul fi XXXX, XX XXXX 2017

               Għall-Kumitat Konġunt

               ANNESS I

               Fl-Appendiċi II tal-Anness III tad-Deċiżjoni Nru 2/2000, l-entrati għall-intestaturi 2914 u 2915 tas-Sistema Armonizzata (SA) għandhom jiġu sostitwiti b’dan li ġej:

                        “Intestatura SA

                        Deskrizzjoni tal-prodott

                        Ħidma jew ipproċessar imwettqa fuq materjali mhux oriġinarji li jagħti l-istatus ta' oriġini

                        (1)

                        (2)

                        (3)                  jew                     (4)

                        ex 2914

                        Alkoħol diaċetun

                        Metil isubutil keton

                        Ossidu tal-mesitil

                        Manifattura mill-aċetun

                        Manifattura li fiha sseħħ reazzjoni kimika*

                        2915

                        Aċti aċikliċi monokarboksiliċi saturati u l-anidridi tagħhom, alidi, perossidi u peroksi aċti; id-derivattivi aloġenati, sulfonati, nitrati jew nitrosati tagħhom, ħlief għal:

                        Manifattura minn materjali ta’ kwalunkwe intestatura. Madankollu, il-valur tal-materjali kollha tal-intestaturi 2915 u 2916 użati ma jistax jaqbeż 20 % tal-prezz mill-fabbrika tal-prodott

                        Il-manifattura li fiha l-valur tal-materjal kollu użat ma jaqbiżx 40 % tal-prezz mill-fabbrika tal-prodott

                        Anidride aċetiku, etil u aċetat n-butiliku, aċetat viniliku, aċetat isopropil u metilamil, aċti mono-, di- jew trikloroaċetiċi, il-melħ u l-esteri tagħhom

                        Manifattura minn materjali ta’ kwalunkwe intestatura. Madankollu, il-valur tal-materjali kollha tal-intestatura 2916 użati ma jistax jaqbeż 20 % tal-prezz mill-fabbrika tal-prodott

                        Manifattura li fiha sseħħ reazzjoni kimika*

               *
                     Ir-“reazzjoni kimika” hija proċess (inkluż proċess bijokimiku) li jirriżulta f’molekula bi struttura ġdida bit-tkissir ta’ rabtiet intramolekulari u bl-iffurmar ta’ rabtiet intramolekulari ġodda, jew bl-alterazzjoni tal-arranġament spazjali tal-atomi ġo molekula.

               Il-proċessi li ġejjin ma għandhomx jitqiesu għal skopijiet ta’ oriġini:

               (a)
                     taħlil fl-ilma jew solventi oħra;

               (b)
                     l-eliminazzjoni ta’ solventi inkluż ilma solventi; jew

               (c)
                     iż-żieda jew l-eliminazzjoni ta' ilma tal-kristallizzazzjoni.

               **
                     Ir-“reazzjoni kimika” hija proċess (inkluż proċess bijokimiku) li jirriżulta f’molekula bi struttura ġdida bit-tkissir ta’ rabtiet intramolekulari u bl-iffurmar ta’ rabtiet intramolekulari ġodda, jew bl-alterazzjoni tal-arranġament spazjali tal-atomi ġo molekula.

               Il-proċessi li ġejjin ma għandhomx jitqiesu għal skopijiet ta’ oriġini:

               (a)
                     taħlil fl-ilma jew solventi oħra;

               (b)
                     l-eliminazzjoni ta’ solventi inkluż ilma solventi; jew

               (c)
                     iż-żieda jew l-eliminazzjoni ta' ilma tal-kristallizzazzjoni. ”

               ANNESS II

               L-Appendiċi VI li ġej huwa miżjud mal-Anness III tad-Deċiżjoni Nru 2/2000:

               “Appendiċi VI

               IL-PRINĊIPAT TA’ ANDORRA U R-REPUBBLIKA TA’ SAN MARINO

               1.
                     Il-prodotti oriġinarji mill-Prinċipat ta’ Andorra li jaqgħu taħt il-Kapitoli 25 sa 97 tas-Sistema Armonizzata għandhom ikunu aċċettati mill-Messiku taħt l-istess reġim doganali bħal dak mogħti lill-prodotti importati u oriġinarji mill-Unjoni Ewropea, sakemm l-unjoni doganali stabbilita bid-Deċiżjoni tal-Kunsill 90/680/KEE tas-26 ta’ Novembru 1990
                  1
                tibqa’ fis-seħħ.

               2.
                     Il-prodotti oriġinarji mill-Messiku li jaqgħu taħt il-Kapitoli 25 sa 97 tas-Sistema Armonizzata jibbenefikaw mill-istess trattament tariffarju preferenzjali meta jiġu importati lejn Andorra bħal meta jiġu importati lejn l-Unjoni Ewropea, sakemm tibqa’ fis-seħħ l-unjoni doganali stabbilita bid-Deċiżjoni 90/680/KEE tas-26 ta’ Novembru 19901.

               3.
                     Il-prodotti oriġinarji mir-Repubblika ta’ San Marino li jaqgħu taħt il-Kapitoli 1 sa 97 tas-Sistema Armonizzata għandhom ikunu aċċettati mill-Messiku taħt l-istess reġim doganali bħal dak mogħti lill-prodotti importati u oriġinarji mill-Unjoni Ewropea, sakemm jibqa’ fis-seħħ il-Ftehim dwar il-Kooperazzjoni u l-Unjoni Doganali bejn il-Komunità Ekonomika Ewropea u r-Repubblika ta' San Marino, magħmul fi Brussell fis-16 ta’ Diċembru 1991.

               4.
                     Il-prodotti oriġinarji mill-Messiku li jaqgħu taħt il-Kapitoli 1 sa 97 tas-Sistema Armonizzata jistgħu jibbenefikaw mill-istess trattament tariffarju preferenzjali meta jiġu importati lejn San Marino bħal meta jiġu importati lejn l-Unjoni Ewropea, sakemm jibqa’ fis-seħħ il-Ftehim dwar il-Kooperazzjoni u l-Unjoni Doganali bejn il-Komunità Ekonomika Ewropea u r-Repubblika ta' San Marino, magħmul fi Brussell fis-16 ta’ Diċembru 1991.

               5.
                     L-Anness III tad-Deċiżjoni Nru 2/2000 tal-Kunsill Konġunt KE-Messiku tat-23 ta’ Marzu 2000 dwar id-definizzjoni tal-kunċett ta’ prodotti oriġinarji u l-metodi ta’ kooperazzjoni amministrattiva, għandu japplika mutatis mutandis għall-kummerċ tal-prodotti msemmija fil-punti 1 sa 4.

               6.
                     L-esportatur jew ir-rappreżentant awtorizzat tiegħu għandu jniżżel “il-Messiku” kif ukoll “il-Prinċipat ta’ Andorra” jew “ir-Repubblika ta’ San Marino” fil-Kaxxa 2 taċ-ċertifikat ta’ moviment EUR.1 jew fid-dikjarazzjoni fuq fattura. Barra minn hekk, din l-informazzjoni għandha tiddaħħal fil-Kaxxa 4 taċ-ċertifikat ta’ moviment EUR.1 jew fid-dikjarazzjoni fuq fattura, fil-każ ta’ prodotti oriġinarji mill-Prinċipat ta’ Andorra jew mir-Repubblika ta’ San Marino.

               7.
                     L-Unjoni Ewropea għandha tibgħat lill-Messiku, kampjuni taċ-ċertifikati ta’ moviment EUR.1, it-timbri li jridu jintużaw mill-Prinċipat ta’ Andorra u mir-Repubblika ta’ San Marino, u l-indirizzi tal-awtoritajiet responsabbli għall-proċess ta’ verifiki fil-Prinċipat ta’ Andorra u fir-Repubblika ta’ San Marino.

               8.
                     Jekk l-awtorità governattiva kompetenti tal-Prinċipalità ta’ Andorra jew tar-Repubblika ta’ San Marino ma tikkonformax mad-dispożizzjonijiet tal-Anness III, il-Messiku jista’ jressaq il-każ quddiem il-Kumitat Speċjali dwar il-Kooperazzjoni Doganali u r-Regoli tal-Oriġini, stabbilit bl-Artikolu 17 tad-Deċiżjoni Nru 2/2000, sabiex jiġu ddeterminati l-miżuri xierqa biex tissolva l-kwistjoni.”

                     (1)
                  Id-Deċiżjoni tal-Kunsill 90/680/KEE tas-26 ta' Novembru 1990 dwar il-konklużjoni tal-Ftehim fil-għamla ta' skambju tal-ittri bejn il-Komunità Ekonomika Ewropea u l-Prinċipalità ta' Andorra (ĠU L 374, 31.12.1990, p. 13).


				|

		52012PC0185

			Proposta għal DEĊIŻJONI TAL-KUNSILL li tawtorizza lid-Danimarka tintroduċi miżura speċjali li tidderoga mill-Artikolu 75 tad-Direttiva tal-Kunsill 2006/112/KE /* COM/2012/0185 final - 2012/0093 (NLE) */

			   	MEMORANDUM TA' SPJEGAZZJONI
1.           IL-KUNTEST TAL-PROPOSTA
Skont l-Artikolu 395 tad-Direttiva
tal-Kunsill 2006/112/KE tat-28 ta' Novembru 2006 dwar is-sistema
komuni ta' taxxa fuq il-valur miżjud[1]
(minn hawn ’il quddiem: 'id-Direttiva tal-VAT'), il-Kunsill, filwaqt li
jaġixxi unanimament fuq proposta mill-Kummissjoni, jista' jawtorizza lil
kwalunkwe Stat Membru biex japplika kwalunkwe miżuri speċjali
għal deroga mid-dispożizzjonijiet ta’ dik id-Direttiva, sabiex
jissimplifika l-proċedura tal-ġbir tat-taxxa fuq il-valur miżjud
(VAT) jew sabiex iwaqqaf milli jseħħu ċerti forom ta'
evażjoni jew evitar tat-taxxa.
Permezz ta’ ittra rreġistrata mal-Kummissjoni
fil-5 ta’ Settembru 2011, id-Danimarka talbet awtorizzazzjoni
biex tintroduċi miżura li tidderoga mill-Artikolu 75
tad-Direttiva tal-VAT.
Skont l-Artikolu 395(2) tad-Direttiva
tal-VAT, il-Kummissjoni infurmat lill-Istati Membri l-oħrajn, permezz ta'
ittra bid-data tal-14 ta’ Marzu 2012, bit-talba magħmula
mid-Danimarka. Permezz ta’ ittra tal-15 ta’ Marzu 2012,
il-Kummissjoni nnotifikat lid-Danimarka li kellha l-informazzjoni kollha
meħtieġa biex tikkunsidra t-talba bil-mod stabbilit hawn taħt.
Bħalissa, id-Danimarka tagħmel użu
minn dispożizzjoni ta' status quo taħt l-Artikolu 176
tad-Direttiva tal-VAT fir-rigward tat-tnaqqis tal-VAT fuq ix-xiri u l-kosti
operazzjonali ta’ vettura kummerċjali ħafifa ta’ piż massimu
awtorizzat sa tliet tunnellati. Il-karatteristiċi ewlenin ta’ din
id-dispożizzjoni huma dawn: Negozju li jirreġistra vettura
kummerċjali ħafifa bħal din bħala li għandha
tintuża biss għal skopijiet ta’ negozju jkun awtorizzat li jnaqqas
il-VAT kollha fuq ix-xiri tal-vettura u l-kosti operazzjonali. Madankollu,
negozju li jirreġistra tali vettura kummerċjali ħafifa bħala
kemm għall-użu tan-negozju kif ukoll għall-użu personali ma
jkunx awtorizzat li jnaqqas il-VAT fuq il-kost tax-xiri, iżda jkun jista’
jnaqqas il-VAT kollha fuq il-kosti operazzjonali tal-vettura. Meta vettura
kummerċjali ħafifa, li tkun ġiet irreġistrata bħala li
tintuża biss għal skopijiet ta’ negozju, sussegwentement tintuża
għal finijiet privati, anke jekk dan iseħħ biss darba,
il-persuna taxxabbli titlef għal kollox id-dritt tagħha ta’ tnaqqis
tal-VAT fuq il-kost tax-xiri.
Din is-sistema tista tkun ikkumplikata u
tikkawża kosti għolja biex tiġi amministrata, kemm
għall-persuni taxxabbli kif ukoll għall-amministrazzjoni tat-taxxa, u
d-Danimarka għalhekk talbet deroga biex tippermetti li jkun hemm
proċedura simplifikata.
Skont it-termini tad-deroga, id-Danimarka
tintroduċi miżura speċjali li tapplika għal vetturi
kummerċjali ħfief ta’ piż massimu awtorizzat sa tliet
tunnellati. Taħt din il-miżura speċjali, persuna taxxabbli tkun
tista’ tirreġistra vettura bħala għal skopijiet ta’ negozju
biss, u tnaqqas il-VAT kollha fuq il-kosti tax-xiri u dawk operazzjonali
tal-vettura, kif inhi s-sitwazzjoni skont it-termini tad-dispożizzjoni ta’
status quo preżenti. Madankollu, jekk il-persuna taxxabbli tuża
l-vettura għal skopijiet privati, din ma jibqgħalhiex id-dritt għat-tnaqqis
fuq il-kost tax-xiri tal-vettura, imma minflok tiġi awtorizzata tikkalkula
t-taxxa fuq l-użu privat abbażi ta’ rata fissa għal massimu ta’
għoxrin jum kull sena kalendarja (is-sistema ‘pay-per-day’).
L-ammont ta’ DKK 40 kuljum ġie evalwat,
fuq il-bażi tal-mudell tal-kost sħiħ, mill-awtoritajiet
Daniżi bl-użu ta’ statistiċi nazzjonali, u jkopri biss il-VAT.
Ħlas simili, taħt leġislazzjoni nazzjonali separata, ikun
meħtieġ biex ikopri t-taxxa tad-dħul meta tiġi skrappjata
karozza tal-kumpanija, flimkien ma’ soprataxxa fuq it-taxxa
taċ-ċirkolazzjoni. Jekk persuna taxxabbli tuża l-vettura
għal aktar minn għoxrin jum f’sena kalendarja, japplikaw ir-regoli
status quo attwali, u l-persuna taxxabbli titlef għal kollox id-dritt
tat-tnaqqis mill-kostijiet tax-xiri tal-vettura.
L-awtoritajiet tat-taxxa Daniżi se
jiżviluppaw sistema elettronika li permezz tagħha l-persuni taxxabbli
jkunu jistgħu jħallsu dan l-ammont ta’ kuljum onlajn.
L-awtoritajiet Daniżi jikkunsidraw li
l-miżura l-ġdida tippermetti li jkun hemm mezz simplifikat
għall-persuni taxxabbli biex jissodisfaw l-obbligi tal-kontabilità
tagħhom (billi jħallsu onlajn permezz tal-iskema “pay-per-day”
minflok ma’ jħallsu lura l-VAT kollha li tkun orġinarjament
ikklejmjata fuq ix-xiri ta’ vettura kummerċjali ħafifa) u
għall-awtoritajiet tat-taxxi biex jiġbru u jimponu t-taxxa.
Il-miżura ma twassal għall-ebda estensjoni tad-dispożizzjonijiet
ta’ status quo u tagħmel is-sistema Daniża aktar konsistenti
mar-regoli ġenerali tal-VAT.
Il-persuna taxxabbli xorta tkun tista’
tirreġistra l-vettura kummerċjali ħafifa tagħha kemm
għall-użu tan-negozju kif ukoll għall-użu privat, kif ukoll
tkun tista’ tuża s-sistema attwali jekk dan ikun jaqbel
fiċ-ċirkostanzi tagħha.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Ma kienx hemm ħtieġa ta’ konsultazzjoni
jew tal-użu tal-kompetenza ta’ esperti esterni.
3.           ELEMENTI ĠURIDIĊI
TAL-PROPOSTA
Id-Deċiżjoni tawtorizza lid-Danimarka
tintroduċi miżura speċjali li tidderoga mid-Direttiva tal-VAT
fir-rigward ta’ kif tinħadem il-VAT fuq l-użu privat ta’ ċertu
vetturi.
Din id-Deċiżjoni hi bbażata fuq
l-Artikolu 395 tad-Direttiva tal-VAT.
Din id-Deċiżjoni tikkonċerna
awtorizzazzjoni mogħtija lil Stat Membru wara talba tiegħu stess u ma
tikkostitwixxi l-ebda obbligu.
Minħabba l-limitu strett fiż-żmien
u fil-kamp tal-applikazzjoni, il-miżura speċjali tidher li hi
proporzjonata mal-għan mixtieq.
Skont l-Artikolu 395 tad-Direttiva tal-VAT,
deroga mir-regoli komuni tal-VAT hija possibbli biss bl-awtorizzazzjoni
tal-Kunsill li jaġixxi b'mod unanimu fuq proposta mill-Kummissjoni.
L-uniku strument xieraq huwa Deċiżjoni tal-Kunsill peress li tista'
tiġi indirizzata lil Stat Membru individwali.
4.           IMPLIKAZZJONI BAĠITARJA
Il-proposta ma għandha l-ebda implikazzjoni
negattiva għall-baġit tal-Unjoni.
5.           ELEMENTI FAKULTATTIVI
Il-proposta tinkludi klawżola sunset.
2012/0093 (NLE)
Proposta għal
DEĊIŻJONI TAL-KUNSILL
li tawtorizza lid-Danimarka tintroduċi
miżura speċjali li tidderoga mill-Artikolu 75 tad-Direttiva
tal-Kunsill 2006/112/KE
(it-test bid-Daniż biss huwa
awtentiku)
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra d-Direttiva
tal-Kunsill 2006/112/KE tat-28 ta' Novembru 2006 dwar
is-sistema komuni ta’ taxxa fuq il-valur miżjud[2], u b’mod partikolari
l-Artikolu 395(1) tagħha,
Wara li kkunsidra l-proposta mill-Kummissjoni
Ewropea,
Billi:
(1)       Permezz ta’ ittra
rreġistrata mal-Kummissjoni fil-5 ta’ Settembru 2011,
id-Danimarka talbet awtorizzazzjoni biex tapplika miżura ta’ deroga
mid-dispożizzjonijiet tad-Direttiva 2006/112/KE li tirregola d-dritt
tat-tnaqqis tat-taxxa fuq ix-xiri.
(2)       Skont l-Artikolu 395(2)
tad-Direttiva 2006/112/KE, il-Kummissjoni infurmat lill-Istati Membri
l-oħrajn bit-talba li saret mid-Danimarka permezz ta’ ittra bid-data
tal-14 ta’ Marzu 2012. Permezz ta’ ittra bid-data
tal-15 ta’ Marzu 2012, il-Kummissjoni nnotifikat lid-Danimarka
li kellha l-informazzjoni kollha li kienet tikkonsidra neċessarja sabiex tqis
it-talba.
(3)       Bħalissa, skont l-Artikolu 176
tad-Direttiva 2006/112/KE, jekk vettura kummerċjali ħafifa ta’
piż massimu awtorizzat sa tliet tunnellati tkun reġistrata
mal-awtoritajiet Daniżi bħala li tintuża għal skopijiet ta’
negozju biss, il-persuna taxxabbli tkun awtorizzata li tnaqqas għal kollox
it-taxxa fuq ix-xiri u l-kostijiet operazzjonali tal-vettura. Jekk tali vettura
sussegwentement tintuża għal skopijiet privati, il-persuna taxxabbli
titlef id-dritt għat-tnaqqas tal-VAT imposta fuq il-kost tax-xiri tal-vettura.

(4)       Peress li din is-sistema
tpoġġi piż kbir kemm fuq il-persuna taxxabbli kif ukoll fuq
l-amministrazzjoni tat-taxxa, l-awtoritajiet Daniżi talbu awtorizzazzjoni
biex ikunu jistgħu japplikaw miżura speċjali li tidderoga
mill-Artikolu 75 tad-Direttiva 2006/112/KE. Din il-miżura
tippermetti li persuna taxxabbli, li tkun irreġistrat vettura bħala
li hi biss għal skopijiet ta’ negozju, tkun tista’ tuża l-vettura
għal skopijiet mhux ta’ negozju, u li tikkalkula l-ammont taxxabbli ta’
dan l-użu proprju tal-assi tal-kumpanija [deemed supply] skont
l-Artikolu 75 tad-Direttiva 2006/112/KE abbażi ta’ rata fissa
ta’ kuljum, minflok ma titilef id-dritt tagħha li tnaqqas il-VAT
imħallsa fuq il-kost tax-xiri tal-vettura.
(5)       Dan il-metodu ta’ kalkolu
ssimplifikat huwa madankollu limitat għal għoxrin jum ta’ użu
mhux għan-negozju għal kull sena kalendarja, u l-ammont ta’ rata
fissa ta’ VAT li għandu jitħallas huwa ffissat għal DKK 40
għal kull jum ta’ użu mhux għan-negozju. Dan l-ammont ġie
stabbilit mill-Gvern Daniż permezz ta’ analiżi tal-istatistiċi
nazzjonali.
(6)       Din il-miżura, li
għandha tapplika għal vetturi kummerċjali ħfief ta’
piż massimu awtorizzat sa tliet tunnellati, tissimplifika l-obbligi
tal-VAT ta’ persuna taxxabbli li, darba kultant, tagħmel użu mhux
għan-negozju ta’ vettura rreġistrata għal skopijiet ta’ negozju.
Madankollu, persuna taxxabbli xorta tista’ tibqa’ tagħżel li
tirreġistra l-vettura tagħha bħala li tintuża kemm
għal skop ta’ negozju kif ukoll għall-użu personali, u titlef
id-dritt tagħha ta’ tnaqqis mill-VAT max-xiri tal-vettura kummerċjali
ħafifa, u ma tħallas l-ebda imposta ta’ kuljum għal xi użu
privat.
(7)       It-twettiq ta’ miżura li
biha jiġi żgurat li persuna taxxabbli li tagħmel użu ta’
darba kultant li ma jkunx għan-negozju minn vettura rreġistrata
għal skopijiet ta’ negozju ma tkunx imċaħħda għal
kollox mid-dritt tat-tnaqqis tat-taxxa fuq ix-xiri fuq dik il-vettura ikun
konsistenti mar-regoli ġenerali dwar tnaqqis kif stabbiliti bid-Direttiva
2006/112/KE.
(8)       L-awtorizzazzjoni
għandha tkun valida għal perjodu limitat u għalhekk għandha
tiskadi fil-31 ta’ Diċembru 2014. Fid-dawl tal-esperjenza
miksuba sa dakinhar tista’ issir valutazzjoni dwar jekk id-deroga tibqax
ġustifikata.
(9)       Din il-miżura mhi se
jkollha l-ebda effett fuq ir-riżorsi proprji tal-Unjoni Ewropea pprovduti
mit-taxxa fuq il-valur miżjud,
ADOTTA DIN ID-DEĊIŻJONI:
Artikolu 1
Meta persuna taxxabbli tuża għal
skopijiet privati tagħha, jew ta’ dawk impjegati magħha, jew b’mod
iktar ġenerali għal skopijiet oħra barra minn dawk tan-negozju
tagħha, vettura kummerċjali ħafifa li tkun ġiet
irreġistrata bħala biss għall-użu tan-negozju, id-Danimarka
hija awtorizzata, b’deroga mill-Artikolu 75 tad-Direttiva 2006/112/KE, li
tistabbilixxi l-ammont taxxabbli b’referenza għal rata fissa għal
kull jum ta’ dak l-użu.
Ir-rata fissa kuljum msemmija fl-ewwel
paragrafu għandha tkun DKK 40.
Artikolu 2
Il-miżura msemmija fl-Artikolu 1
għandha tiġi applikata biss fil-każ ta’ vetturi utilitarji
ħfief ta’ piż totali massimu awtorizzat ta’ tliet tunnellati.
Din il-miżura ma tapplikax fejn
l-użu mhux għan-negozju jkun jaqbeż l-għoxrin jum kull sena
kalendarja.
Artikolu
3
Din id-Deċiżjoni għandha
tiskadi fil-31 ta' Diċembru 2014.
Artikolu 4
Din id-Deċiżjoni hija indirizzata
lir-Renju tad-Danimarka.
Magħmula fi Brussel,
                                                                       Għall-Kunsill
                                                                       Il-President

[1]               ĠU L 347, 11.12.2006, p. 1
[2]               ĠU L 347, 11.12.2006, p. 1.


               IL-KUMMISSJONI EWROPEA
            Brussell, 21.3.2016
            COM(2016) 171 final
            2016/0089(NLE)
            Proposta għal
            DEĊIŻJONI TAL-KUNSILL
            li temenda d-Deċiżjoni tal-Kunsill (UE) 2015/1601 tat-22 ta' Settembru 2015 li tistabbilixxi miżuri proviżorji fil-qasam tal-protezzjoni internazzjonali għall-benefiċċju tal-Italja u l-Greċja

               MEMORANDUM TA’ SPJEGAZZJONI

               1.KUNTEST TAL-PROPOSTA

               1.1. L-Artikolu 78(3) tat-Trattat u l-iskemi attwali ta’ rilokazzjoni temporanja

                  Bħala parti mill-politika komuni dwar l-ażil, l-Artikolu 78(3) tat-Trattat dwar il-Funzjonament tal-UE (TFUE) jipprovdi bażi ġuridika speċifika għat-trattament ta' sitwazzjonijiet ta’ emerġenza. Abbażi ta’ proposta mill-Kummissjoni Ewropea, dan jippermetti lill-Kunsill, wara konsultazzjoni mal-Parlament Ewropew, jadotta miżuri proviżorji għall-benefiċċju tal-Istat(i) Membru(i) li jaffaċċja(w) sitwazzjoni ta’ emerġenza kkaratterizzata minn dħul f’daqqa ta’ persuni nazzjonali ta’ pajjiż terz fi Stat Membru wieħed jew aktar. Il-miżuri proviżorji previsti fl-Artikolu 78(3) TFUE huma ta’ natura eċċezzjonali. Dawn jistgħu jissejħu inkawża biss meta jintlaħaq ċertu livell ta' urġenza u ta' severità minħabba l-problemi li jinħolqu fis-sistema(i) tal-ażil tal-Istat(i) Membru(i) minħabba dħul f’daqqa ta’ ċittadini ta’ pajjiżi terzi.

                  Abbażi tal-Artikolu 78(3) TFUE, il-Kunsill adotta żewġ Deċiżjonijiet li jistabbilixxu miżuri proviżorji fil-qasam tal-protezzjoni internazzjonali għall-benefiċċju tal-Italja u tal-Greċja. Skont id-Deċiżjoni tal-Kunsill (UE) 2015/1523
                     1
                  , 40 000 applikant għall-protezzjoni internazzjonali għandhom jiġu rilokati mill-Italja u mill-Greċja lejn l-Istati Membri l-oħra. Skont id-Deċiżjoni tal-Kunsill (UE) 2015/1601
                     2
                  , 120 000 applikant għall-protezzjoni internazzjonali għandhom jiġu rilokati mill-Italja u mill-Greċja u minn Stati Membri oħra jekk ikunu qegħdin jaffaċċjaw sitwazzjoni ta’ emerġenza.

                  Skont l-Artikolu 4(2) tad-Deċiżjoni tal-Kunsill (UE) 2015/1601, mis-26 ta' Settembru 2016, 54 000 minn 120 000 applikant għandhom jiġu rilokati mill-Italja u mill-Greċja, lejn it-territorju ta' Stati Membri oħra sakemm, skont l-Artikolu 4(3), il-Kummissjoni ma tkunx għamlet proposta sa dik id-data biex tallokahom lejn Stat(i) Membru(i) benefiċjarji oħra li qegħdin jaffaċċjaw sitwazzjoni ta' emerġenza kkaraterizzata minn dħul f'daqqa ta' persuni.

                  Skont l-Artikolu 1(2) il-Kummissjoni għandha tagħmel rieżami kostanti tas-sitwazzjoni rigward dħul massiv f'daqqa ta' ċittadini ta' pajjiż terz fi Stati Membri u tippreżenta, kif ikun adegwat, proposti biex temenda d-Deċiżjoni 2015/1601 sabiex tieħu kont tal-evoluzzjoni tas-sitwazzjoni fuq il-post u tal-impatt tagħha fuq il-mekkanimżu ta' rikolazzjoni, kif ukoll tal-pressjoni li qed tevolvi fuq l-Istati Membri, partikolarment l-Istati Membri l-aktar esposti.

               Is-sitwazzjoni tibqa' kritika. Skont id-dejta tal-Frontex, tul l-ewwel xhur tal-2016, medja ta' 2 000 sa 3 000 persuna daħlu l-Greċja mit-Turkija b'mod irregolari fuq bażi ta' kuljum. Ir-restrizzjonijiet imposti fil-fruntiera bejn il-Greċja u l-Eks-Repubblika Jugoslava tal-Maċedonja
                  3
                poġġew strapazz addizzjonali fuq il-Greċja u żiedu r-riskju li jiġu żviluppati rotot migratorji ġodda li jgħaddu minn Stati Membri tal-UE ladarba l-kundizzjonijiet tat-temp jitjiebu. Dawn ir-rotot migratorji ġodda x'aktarx jaffettwaw l-Istati Membri l-aktar esposti.

               Il-Kummissjoni adottat l-Ewwel Rapport dwar ir-rilokazzjoni u r-risistemazzjoni fis-16 ta' Marzu, skont l-obbligu taħt l-Artikolu 12 taż-żewġ Deċiżjonijiet tal-Kunsill
                  4
               . Il-Komunikazzjoni tiġbor fil-qasir l-isfidi li ġew identifikati u l-lezzjonijiet meħuda f'dawn l-ewwel xhur ta' implimentazzjoni tal-iskemi ta' rilokazzjoni u risistemazzjoni u tipproponi rakkomandazzjonijiet u azzjonijiet fi żmien qasir sabiex tittejjeb ir-rata ta' implimentazzjoni.

               Fis-7 ta' Marzu, il-Kapijiet ta' Stat u ta' Gvern tal-UE qablu dwar serje ta' prinċipji bħala bażi għal ftehim mat-Turkija, bl-impenn "li jirrisistemaw, għal kull Sirjan ammess mill-ġdid mit-Turkija mill-gżejjer Griegi, Sirjan ieħor mit-Turkija lejn l-Istati Membri tal-UE, fi ħdan il-qafas tal-impenji eżistenti".

               L-implimentazzjoni ta' diversi skemi biex jippermettu r-risistemazzjoni, l-ammissjoni umanitarja jew forom oħra ta' ammissjoni legali tista' tħaffef il-pressjoni migratorja fuq l-Istati Membri l-aktar esposti, u l-Greċja b'mod partikolari, billi tissostitwixxi flussi migratorji perikolużi u irregolari lejn l-UE ta' ċittadini/persuni Sirjani spostati mill-kunflitt fis-Sirja b'mezzi sikuri u ġuridiċi.

               F'dan il-kuntest, il-Komunikazzjoni tal-Kummissjoni dwar il-passi operazzjonali li jmiss fil-kooperazzjoni UE-Turkija fil-qasam tal-migrazzjoni
                  5
                talbet it-teħid ta' passi meħtieġa biex jiġu ttrasferiti xi wħud mill-impenji skont id-deċiżjonijiet ta' rilokazzjoni eżistenti, speċjalment l-54 000 post kollu jew parti minnhom attwalment mhux allokati lill-hekk imsejħa skema 1:1. Ir-risistemazzjoni jew mezzi ġuridiċi oħra għall-ammissjoni ta' persuni bi bżonn ċar ta' protezzjoni internazzjonali jistgħu jitqiesu ekwivalenti għar-rilokazzjoni, peress li huma kollha espressjonijiet konkreti ta' solidarjetà ma' Stati Membri oħra jew pajjiżi terzi li jesperjenzaw dħul tal-massa ta' migranti.

               1.2. Strumenti oħra ta' solidarjetà

               Barra mill-obbligi skont l-iskema ta' rilokazzjoni u bil-għan li tiġi indirizzata l-kriżi migratorja globali b'mod komprensiv u li tintwera solidarjetà ma' pajjiżi terzi affettwati bl-istess mod, il-Kummissjoni tirrakkomanda skema ta' rilokazzjoni tal-UE għal 20 000 persuna fil-bżonn ta' protezzjoni internazzjonali. Wara r-Rakkomandazzjoni tal-Kummissjoni tat-8 ta' Ġunju 2015 dwar skema ta' risistemazzjoni Ewropea
                  6
               , 27 Stat Membru
                  7
                flimkien mal-Istati Assoċjati ta' Dublin fl-20 ta' Lulju 2015
                  8
                qablu li jirrisistemaw permezz ta' skemi multilaterali u nazzjonali 22 504 persuna spostata minn barra l-UE li huma fi bżonn ċar ta' protezzjoni internazzjonali. L-Istati ta' risistematizzazzjoni qablu li jieħdu kont ta' reġjuni prijoritarji għar-risistemazzjoni, li jinkludu l-Afrika ta' Fuq, il-Lvant Nofsani u l-Qarn tal-Afrika. Il-postijiet ta’ risistemazzjoni ġew imqassma bejn l-Istati Membri u l-Istati Assoċjati ta’ Dublin skont l-impenji stabbiliti fl-Anness għall-Konklużjonijiet.

               Fil-15 ta' Diċembru 2015, il-Kummissjoni adottat Rakkomandazzjoni għal Skema Volontarja ta' Ammissjoni Umanitarja mat-Turkija, li tipproponi li l-Istati parteċipanti jistgħu jammettu persuni spostati mill-kunflitt fis-Sirja li huma fil-bżonn ta' protezzjoni umanitarja u li ġew irreġistrati mill-awtoritajiet Torok qabel id-29 ta' Novembru 2015. Tali skema se tkun miżura ta' akkumpanjament għall-impenji reċiproċi li jinsabu fil-Pjan ta' Azzjoni Konġunta bejn l-UE u t-Turkija tad-29 ta' Novembru 2015.

               2. ELEMENTI ĠURIDIĊI TAL-PROPOSTA

               2.1. Sommarju tal-azzjoni proposta

               L-emenda attwali tikkonsisti fl-għadd tal-isforzi magħmula mill-Istati Membri billi tammetti s-Sirjani li jinsabu fit-Turkija permezz ta' risistemazzjoni, ammissjoni umanitarja jew forom oħra ta' ammissjoni legali lejn in-numru ta' applikanti għal protezzjoni internazzjonali biex jiġu rilokati lejn it-territorju tagħhom taħt id-Deċiżjoni tal-Kunsill 2015/1601. Fir-rigward tal-54 000 applikant imsemmi fl-Artikolu 4(1)(c) tad-Deċiżjoni tal-Kunsill 2015/1601, din l-emenda tippermetti lill-Istati Membri jnaqqsu min-numru allokat ta' applikanti rilokati n-numru ta' Sirjani preżenti fit-Turkija  li ġew ammessi fit-territorju tagħhom permezz ta' risistematizzazzjoni, ammissjoni umanitarja jew forom oħra ta' ammissjoni legali skont skemi nazzjonali jew multilaterali lil hinn mill-iskema ta' risistematizzazzjoni stabbilita fil-laqgħa tal-Konklużjonijiet tar-Rappreżentanti tal-Gvernijiet tal-Istati Membri fi ħdan il-Kunsill fl-20 ta' Lulju 2015. Japplika l-Artikolu 10 tad-Deċiżjoni tal-Kunsill (UE) 2015/1601, li jfisser li l-Istati Membri li jużaw din il-faċilità se jirċievu l-ammont ta' EUR 6 500.

               2.2. Bażi ġuridika

                  Il-bażi ġuridika għad-Deċiżjoni proposta tal-Kunsill hija l-Artikolu 78(3) tat-Trattat dwar il-Funzjonament tal-Unjoni Ewropea.

               2.3. Sussidjarjetà

                  It-Titolu V tat-TFUE dwar l-Ispazju ta’ Libertà, Sigurtà u Ġustizzja jagħti ċerti setgħat f'dawn il-kwistjonijiet lill-Unjoni Ewropea. Dawn is-setgħat iridu jitħaddmu f’konformità mal-Artikolu 5 tat-Trattat dwar l-Unjoni Ewropea, jiġifieri jekk u sa fejn l-objettivi tal-azzjoni proposta ma jistgħux jintlaħqu b’mod suffiċjenti mill-Istati Membri u jistgħu, għalhekk, minħabba l-iskala jew l-effetti tal-azzjoni proposta, jintlaħqu aħjar mill-Unjoni Ewropea.

                  F’dan il-qasam, l-Unjoni Ewropea eżerċitat dawn is-setgħat billi adottat id-Deċiżjoni tal-Kunsill (UE) 2015/1601. L-azzjoni attwali tikkonsisti f'li tippermetti l-Istati Membri jissodisfaw parzjalment l-obbligi tagħhom skont dik id-Deċiżjoni billi jipparteċipaw fi sforzi oħra ta' solidarjetà.

               2.4. Proporzjonalità

                  Minħabba l-urġenza u l-gravità tas-sitwazzjoni maħluqa mill-kriżi tar-refuġjati attwali, il-miżuri previsti f'din il-proposta ma jmorrux lil hinn minn dak li huwa meħtieġ sabiex jintlaħaq l-għan li s-sitwazzjoni tiġi indirizzata b’mod effettiv.

               2.5. L-impatt fuq id-drittijiet fundamentali

                  Id-drittijiet fundamentali kif previsti fil-Karta tad-Drittijiet Fundamentali tal-UE (“il-Karta”) tal-applikanti għall-protezzjoni internazzjonali li jaqgħu fil-kamp ta’ applikazzjoni tad-Deċiżjoni (UE) 2015/1601 mhumiex affettwati.

                  2.6 Ġeometrija varjabbli

                  Skont id-dispożizzjonijiet tal-Protokoll (Nru. 21), l-Irlanda u r-Renju Unit mhumiex qed jipparteċipaw f'din il-proposta, minbarra jekk jagħżlu li jagħmlu parti minnha fi żmien tliet xhur wara l-proposta jew wara l-adozzjoni.

                  Minkejja l-fatt li l-Irlanda għażlet li tagħmel parti mid-Deċiżjoni 2015/1601, il-frażi preċedenti tapplika wkoll għall-Irlanda skont l-Artikolu 4a tal-Protokoll 21.

                  Fid-dawl tal-fatt li r-Renju Unit għadu ma għażilx li jagħmel parti mid-Deċiżjoni (UE) 2015/1601, jeħtieġ li huwa jagħżel li jagħmel parti minnha jekk biħsiebu jaderixxi mal-miżura inkwistjoni, peress li mhuwiex possibbli li jagħżel li jagħmel parti minn emenda ta' miżura mingħajr ma jkun marbut bil-miżura nnifisha.

               3.IMPLIKAZZJONIJIET BAĠITARJI

                  Din il-proposta ma tinvolvix spejjeż addizzjonali għall-baġit tal-UE.

               2016/0089 (NLE)

               Proposta għal

               DEĊIŻJONI TAL-KUNSILL

               li temenda d-Deċiżjoni tal-Kunsill (UE) 2015/1601 tat-22 ta' Settembru 2015 li tistabbilixxi miżuri proviżorji fil-qasam tal-protezzjoni internazzjonali għall-benefiċċju tal-Italja u l-Greċja

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 78(3) tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-opinjoni tal-Parlament Ewropew
                  9
               ,

               Billi:

                (1)Abbażi tal-Artikolu 78(3) TFUE, il-Kunsill adotta żewġ Deċiżjonijiet li jistabbilixxu miżuri proviżorji fil-qasam tal-protezzjoni internazzjonali għall-benefiċċju tal-Italja u tal-Greċja. Skont id-Deċiżjoni tal-Kunsill (UE) 2015/1523
                  10
               , 40 000 applikant għall-protezzjoni internazzjonali għandhom jiġu rilokati mill-Italja u mill-Greċja lejn l-Istati Membri l-oħra. Skont id-Deċiżjoni tal-Kunsill (UE) 2015/1601
                  11
               , 120 000 applikant għall-protezzjoni internazzjonali għandhom jiġu rilokati mill-Italja u mill-Greċja lil Stati Membri oħra.

               (2) Skont l-Artikolu 4(2) tad-Deċiżjoni (UE) 2015/1601 mis-26 ta' Settembru 2016, 54 000 applikant għandhom jiġu rilokati mill-Italja u mill-Greċja, lejn it-territorju ta' Stati Membri oħra sakemm sa dik id-data, skont l-Artikolu 4(3), il-Kummissjoni ma tkunx għamlet proposta biex tallokahom lil Stati Membri benefiċjarji oħra li qegħdin jaffaċċjaw sitwazzjoni ta' emerġenza kkaraterizzata minn dħul f'daqqa ta' persuni.

               (3) L-Artikolu 1(2) tad-Deċiżjoni (UE) 2015/1601 jipprovdi li l-Kummissjoni għandha żżomm is-sitwazzjoni rigward dħul massiv ta' migranti fl-Istati Membri taħt rieżami kostanti. Il-Kummissjoni għandha tippreżenta, kif xieraq, proposti biex din id-Deċiżjoni tiġi emendata sabiex jittieħed kont tal-evoluzzjoni tas-sitwazzjoni fil-post u tal-impatt tagħha fuq il-mekkaniżmu ta' rilokazzjoni, kif ukoll tal-evoluzzjoni tal-pressjoni fuq l-Istati Membri, b'mod partikolari l-Istati Membri l-aktar esposti.

               (4)Fis-7 ta' Marzu, il-Kapijiet ta' Stat u ta' Gvern tal-UE qablu li jaħdmu abbażi ta' sensiela ta' prinċipji għal ftehim mat-Turkija, inkluż li jirrisistemaw, għal kull Sirjan riammess fit-Turkija mill-gżejjer Griegi, Sirjan ieħor mit-Turkija fl-Istati Membri, fi ħdan il-qafas tal-impenji eżistenti. Dawn il-prinċipji komplew jiġu żviluppati fil-Komunikazzjoni tal-Kummissjoni dwar il-passi operazzjonali li jmiss fil-kooperazzjoni bejn l-UE u t-Turkija fil-qasam tal-migrazzjoni
                  12
                li talbet li jittieħdu l-passi meħtieġa biex xi wħud mill-impenji meħuda fl-ambitu tad-deċiżjonijiet ta' rikolazzjoni eżistenti jiġu ttrasferiti lejn l-iskema 1:1, speċjalment il-54 000 post kollu jew parti minnhom li attwalment mhumiex allokati.

               (5) Huwa mistenni li r-risistemazzjoni, l-ammissjoni umanitarja, jew forom oħra ta' ammissjoni legali mit-Turkija skont skemi nazzjonali u multilaterali jtaffu l-pressjoni migratorja fuq l-Istati Membri li huma benefiċjarji tar-rilokazzjoni skont id-Deċiżjoni (UE) 2015/1601 billi jipprovdu mezz legali u sikur biex wieħed jidħol fl-Unjoni u billi jiskoraġġixxu d-dħul irregolari. Għalhekk, l-isforzi ta' solidarjetà tal-Istati Membri li jikkonsistu fl-ammissjoni fit-territorju tagħhom ċittadini Sirjani li jinsabu fit-Turkija li għandhom bżonn ċar ta' protezzjoni internazzjonali għandhom jitqiesu fir-rigward tal-54 000 applikant għal protezzjoni internazzjonali msemmija hawn fuq. In-numru ta' persuni li jiġu ammessi minn Stat Membru b'dan il-mod mit-Turkija għandu jitnaqqas min-numru ta' persuni li għandhom jiġu rilokati fl-Istat Membru skont id-Deċiżjoni 2015/1601 fir-rigward ta' tali 54 000 applikant.

               (6)Il-mekkaniżmi għall-ammissjoni jistgħu jinkludu r-risistematizzazzjoni, l-ammissjoni umanitarja jew mezzi legali oħra għall-ammissjoni ta' persuni bi bżonn ċar ta' protezzjoni internazzjonali, bħal programmi ta' viża umanitarja, trasferiment umanitarju, programmi ta' riunifikazzjoni tal-familja, proġetti ta' sponserxipp privat, programmi ta' mobbiltà tax-xogħol, skemi ta' mobbiltà tax-xogħol u oħrajn.

               (7)L-impenji li l-Istati Membri ħadu bħala parti mill-iskema ta' risistemazzjoni, li kien hemm qbil dwarhom fil-laqgħa tal-Konklużjonijiet tar-Rappreżentanti tal-Gvernijiet tal-Istati Membri fi ħdan il-Kunsill tal-20 ta' Lulju 2015 m'għandhomx jiġu affettwati minn din id-Deċiżjoni u m'għandhomx jgħoddu biex jiġu ssodisfati l-obbligi skont id-Deċiżjoni 2015/1601. Għalhekk, Stat Membru li jagħżel li jissodisfa l-obbligi skont id-Deċiżjoni (UE) 2015/1601 permezz tal-ammissjoni ta' Sirjani preżenti fit-Turkija bl-iskema ta' risistematizzazzjoni ma jistax jgħodd dan l-isforz bħala wieħed li jikkostitwixxi parti mill-impenn tiegħu skont l-iskema ta' risistemazzjoni tal-20 ta' Lulju 2015.

               (8) Sabiex jiġi żgurat il-monitoraġġ tas-sitwazzjoni, l-Istati Membri għandhom jirrapportaw fuq bażi ta' kull xahar lill-Kummissjoni dwar is-Sirjani preżenti fit-Turkija  li ġew ammessi fit-territorju tagħhom skont l-alternattiva prevista f'din l-emenda li tispeċifika taħt liema skema, nazzjonali jew multilaterali, il-persuna ġiet ammessa u l-forma ta' ammissjoni legali.

               (9)Peress li l-objettivi ta' din id-Deċiżjoni ma jistgħux jintlaħqu b'mod suffiċjenti mill-Istati Membri iżda jistgħu, minħabba l-iskala u l-effetti tal-azzjoni, jintlaħqu aħjar fil-livell tal-Unjoni, l-Unjoni tista' tadotta miżuri, skont il-prinċipju tas-sussidjarjetà, kif stipulat fl-Artikolu 5 tat-Trattat dwar l-Unjoni Ewropea (TEU). Skont il-prinċipju tal-proporzjonalità, kif stipulat f'dan l-Artikolu, din id-Deċiżjoni ma tmurx lil hinn minn dak li hu meħtieġ sabiex jinkisbu dawn l-objettivi.

               (10)Din id-Deċiżjoni tirrispetta d-drittijiet fundamentali u tosserva l-prinċipji rikonoxxuti mill-Karta tad-Drittijiet Fundamentali tal-Unjoni Ewropea.

               (11)Skont l-Artikoli 1 u 2 tal-Protokoll Nru 21 dwar il-pożizzjoni tar-Renju Unit u tal-Irlanda fir-rigward tal-ispazju ta' libertà, sigurtà u ġustizzja, anness mat-TUE u mat-TFUE, u mingħajr preġudizzju għall-Artikolu 4 ta' dak il-Protokoll, ir-Renju Unit mhux qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (12)Skont l-Artikoli 1 u 2 tal-Protokoll Nru 21 dwar il-pożizzjoni tar-Renju Unit u tal-Irlanda fir-rigward tal-ispazju ta' libertà, sigurtà u ġustizzja, anness mat-TUE u mat-TFUE, u mingħajr preġudizzju għall-Artikoli 4 u 4a ta' dak il-Protokoll, l-Irlanda mhijiex qiegħda tieħu parti fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.

               (13)F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-TUE u t-TFUE, id-Danimarka mhijiex qiegħda tieħu parti fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.

               (14)Fid-dawl tal-urġenza tas-sitwazzjoni, din id-Deċiżjoni għandha tidħol fis-seħħ fid-data wara l-pubblikazzjoni tagħha f'Il-Ġurnal Uffiċjali tal-Unjoni Ewropea,

               ADOTTAT DIN ID-DEĊIŻJONI:

               Artikolu 1

               Fl-Artikolu 4 tad-Deċiżjoni (UE) 2015/1601, iddaħħal il-paragrafu 3a li ġej:

                     "3a. Fir-rigward tar-rilokazzjoni ta' applikanti msemmija fil-punt (c) tal-paragrafu 1, l-ammissjoni tal-Istati Membri fit-territorju tagħha ta' ċittadini Sirjani preżenti fit-Turkija skont skemi ta' ammissjoni nazzjonali jew multilaterali għal persuni bi bżonn ċar ta' protezzjoni internazzjonali, li huma differenti mill-iskema ta' risistemazzjoni li kienet is-suġġett tal-laqgħa tal-Konklużjonijiet tar-Rappreżentanti tal-Gvernijiet tal-Istati Membri fi ħdan il-Kunsill tal-20 ta' Lulju 2015, twassal għal tnaqqis rispettiv tal-obbligu tal-Istat Membru rispettiv.

               L-Artikolu 10 japplika mutatis mutandis għal kull ammissjoni legali li twassal għal tnaqqis tal-obbligu ta' rilokazzjoni.

               L-Istati Membri jirrapportaw kull xahar lill-Kummissjoni dwar in-numru ta' persuni legalment ammessi għall-finijiet ta' dan il-paragrafu, fejn jiġi indikat it-tip ta' skema li taħtha saret l-ammissjoni u l-forma ta' ammissjoni legali użata."

                Artikolu 2
               Dħul fis-seħħ

               Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kunsill

                     Il-President

                     (1)
                  Id-Deċiżjoni tal-Kunsill (UE) 2015/1523 tal-14 ta’ Settembru 2015 li tistabbilixxi miżuri proviżorji fil-qasam tal-protezzjoni internazzjonali għall-benefiċċju tal-Italja u tal-Greċja, ĠU L 239, 15.9.2015, p. 146.

                     (2)
                  Id-Deċiżjoni tal-Kunsill (UE) 2015/1601 tat-22 ta’ Settembru 2015 li tistabbilixxi miżuri proviżorji fil-qasam tal-protezzjoni internazzjonali għall-benefiċċju tal-Italja u l-Greċja, ĠU L 248, 24.9.2015, p. 80.

                     (3)
                  Skont l-UNHCR jekk il-flussi jkomplu, aktar minn 100 000 migrant jistgħu jinqabdu fil-Greċja f'temp ta' xahar.

                     (4)
                  COM(2016) 165 finali.

                     (5)
                  COM(2016) 166 finali.

                     (6)
                  C(2015) 3560 finali.

                     (7)
                  L-Ungerija ma tipparteċipax.

                     (8)
                  11130/15; "Konklużjonijiet tar-Rappreżentanti tal-Gvernijiet tal-Istati Membri li jiltaqgħu fi ħdan il-Kunsill dwar ir-risistematizzazzjoni permezz ta' skemi multilaterali u nazzjonali ta' 20 000 persuna fi bżonn ċar ta' protezzjoni internazzjonali".

                     (9)
                  ĠU C , , p. .

                     (10)
                  Id-Deċiżjoni tal-Kunsill (UE) 2015/1523 tal-14 ta’ Settembru 2015 li tistabbilixxi miżuri proviżorji fil-qasam tal-protezzjoni internazzjonali għall-benefiċċju tal-Italja u tal-Greċja, ĠU L 239, 15.9.2015, p. 146.

                     (11)

                        Id-Deċiżjoni tal-Kunsill (UE) 2015/1601 tat-22 ta’ Settembru 2015 li tistabbilixxi miżuri proviżorji fil-qasam tal-protezzjoni internazzjonali għall-benefiċċju tal-Italja u l-Greċja, ĠU L 248, 24.9.2015, p. 80.

                     (12)
                  COM(2016) 166 finali.


               IL-KUMMISSJONI EWROPEA
            Brussell, 31.5.2016
            COM(2016) 351 final
            2016/0162(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tkun adottata f'isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal emendi għar-Regolamenti tan-NU Nri 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 u 134, il-proposti għal emendi tar-Regolamenti Globali Tekniċi tan-NU 15 u 16, erba' proposti għal Regolament tan-NU ġdid dwar Sistemi għall-Għajnuna tal-Brejk (BAS), dwar il-Kontroll tal-Istabbilità Elettroniku (ESC), dwar is-Sistemi ta’ Monitoraġġ tal-Pressjoni tat-Tajers (TPMS) u dwar l-Installazzjoni tat-Tajers, proposta għal Regolament Globali Tekniku ġdid tan-NU dwar il-proċedura ta’ kejl għall-emissjonijiet għal vetturi bil-mutur b’żewġ jew tliet roti u proposta għal Riżoluzzjoni Speċjali Nru 2 (S.R.2) dwar titjib fl-implimentazzjoni tal-Ftehim Globali tal-1998

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Raġunijiet u għanijiet tal-proposta

               Fil-livell internazzjonali, il-Kummissjoni Ekonomika għall-Ewropa tan-Nazzjonijiet Uniti (NU/KEE) tiżviluppa rekwiżiti armonizzati, li huma maħsubin biex ineħħu l-ostakli tekniċi fil-kummerċ tal-vetturi bil-mutur bejn il-Partijiet Kontraenti għall-Ftehim tal-1958 Rivedut u biex jiżguraw li vetturi bħal dawn joffru livell għoli ta’ sikurezza u ħarsien ambjentali.

               B’konformità mad-Deċiżjoni tal-Kunsill 97/836/KE tas-27 ta’ Novembru 1997, l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (“NU/KEE”) dwar l-adozzjoni ta’ preskrizzjonijiet tekniċi uniformi għall-vetturi bir-roti, tagħmir u partijiet li jistgħu jitwaħħlu u/jew jintużaw fuq vetturi bir-roti u l-kundizzjonijiet għar-rikonoxximent reċiproku tal-approvazzjonijiet mogħtija abbażi ta’ dawn il-preskrizzjonijiet (“il-Ftehim Rivedut tal-1958”), u f’konformità mad-Deċiżjoni tal-Kunsill 2000/125/KE tal-31 ta’ Jannar 2000 dwar il-konklużjoni tal-Ftehim li jistabbilixxi Regolamenti Tekniċi Globali għall-vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”), l-Unjoni ssieħbet fil-Ftehim Parallel.

               Il-laqgħat tal-Grupp ta’ Ħidma 29 (WP.29) tan-NU/KEE, jiġifieri l-Forum Dinji għall-Armonizzazzjoni tar-Regolamenti dwar il-Vetturi, isiru tliet darbiet fis-sena, f’Marzu, f’Ġunju u f’Novembru ta’ kull sena kalendarja. F’kull sessjoni tal-laqgħat, jiġu adottati Regolamenti ġodda tan-NU, emendi tar-Regolamenti tan-NU eżistenti jew tar-Regolamenti Tekniċi Globali tan-NU (UN GTRs) eżistenti, biex jiġu aġġornati skont il-progress tekniku. Qabel kull laqgħa tad-WP.29, dawn l-emendi jiġu adottati minn wieħed mis-sitt gruppi ta' ħidma (GRs) li huma attivi fid-WP.29.

               Sussegwentement, f'laqgħa tad-WP.29 jintefa’ l-vot finali għall-adozzjoni tal-emendi, is-supplimenti u r-rettifiki, dment li jintlaħaq il-kworum u jkun hemm maġġoranza kwalifikata fost il-partijiet kontraenti. L-UE hija parti kontraenti f'żewġ Ftehimiet (il-Ftehimiet tal-1958 u tal-1998) fid-WP.29. Kull darba, titħejja Deċiżjoni tal-Kunsill imsejħa l-"megadeċiżjoni", li tħaddan fiha l-lista ta’ Regolamenti, ta’ emendi, ta’ supplimenti u ta’ rettifiki, u tawtorizza lill-Kummissjoni biex tivvota f’isem l-Unjoni f'kull laqgħa tad-WP.29.

               Din id-Deċiżjoni tal-Kunsill tiddefinixxi l-pożizzjoni tal-Unjoni fil-votazzjoni dwar ir-Regolamenti, l-emendi, is-supplimenti u r-rettifiki mressqin għall-votazzjoni fil-laqgħa tad-WP.29 ta’ Ġunju 2016, li se ssir bejn l-20 u l-24 ta’ Ġunju 2016.

               •Konsistenza mad-dispożizzjonijiet eżistenti fil-qasam ta’ politika

               Din il-proposta hija totalment konformi mal-politika tas-suq intern tal-Unjoni dwar l-industrija awtomobilistika u tikkumplimentaha.

               Is-sistema tad-WP.29 issaħħaħ l-armonizzazzjoni internazzjonali tal-istandards tal-vetturi. Il-Ftehim tal-1958 għandu rwol importanti f'dan l-għan minħabba li l-manifatturi tal-UE jistgħu joperaw b'sett komuni ta' standards ta' Regolamenti filwaqt li jkunu jafu li l-prodotti se jiġu rikonoxxuti mill-Partijiet Kontraenti bħala konformi mal-leġiżlazzjoni nazzjonali tagħhom. Din l-iskema ppermettiet li r-Regolament (KE) Nru 661/2009 dwar is-sikurezza ġenerali tal-vetturi bil-mutur iħassar aktar minn 50 Direttiva tal-UE u jibdilhom bir-Regolamenti korrispondenti żviluppati skont il-Ftehim tal-1958.

               Approċċ simili ġie meħud mid-Direttiva 2007/46/KE, li ssostitwiet is-sistemi ta' approvazzjoni tal-Istati Membri bi proċedura ta’ approvazzjoni tal-Unjoni, u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati ġodda kollha. Dik id-Direttiva inkorporat ir-regolamenti tan-NU fis-sistema tal-UE għall-approvazzjoni tat-tip, kemm bħala rekwiżiti għall-approvazzjoni tat-tip inkella bħala alternattivi għal-leġiżlazzjoni tal-Unjoni. Minn meta ġiet adottata dik id-Direttiva, ir-regolamenti tan-NU qegħdin jiġu inkorporati dejjem aktar fil-leġiżlazzjoni tal-Unjoni fil-qafas tal-approvazzjoni tat-tip tal-UE.

               •Konsistenza ma' politiki oħra tal-Unjoni

               Is-sistema tad-WP.29 hija marbuta mal-politika tal-Unjoni dwar il-kompetittività, li fuqha din l-inizjattiva għandha impatt pożittiv. Din il-proposta hija konsistenti wkoll mal-politika tal-Unjoni għat-trasport u l-enerġija, li jitqiesu sew fil-proċess għall-abbozzar u l-adozzjoni tar-Regolamenti li jaqgħu taħt il-Ftehim tal-1958.

               2.IL-BAŻI LEGALI, IS-SUSSIDJARJETÀ U L-PROPORZJONALITÀ

               •Bażi legali

               L-Artikolu 114 flimkien mal-Artikolu 218(9) tat-Trattat dwar il-Funzjonament tal-Unjoni Ewropea jifformaw il-bażi ġuridika ta’ din il-proposta.

               •Sussidjarjetà

               L-Unjoni biss tista’ tivvota favur strumenti internazzjonali bħall-proposti għar-Regolamenti tan-NU, l-emendi tar-Regolamenti tan-NU u l-abbozzi tar-Regolamenti Tekniċi Globali u tinkorporahom fis-sistema tal-Unjoni għall-approvazzjoni tat-tip tal-vetturi bil-mutur. Dan mhux talli jipprevjeni l-frammentazzjoni tas-Suq Intern, iżda jiżgura wkoll standards ugwali tas-saħħa u tas-sikurezza madwar l-Unjoni. Dan joffri wkoll vantaġġi tal-ekonomiji ta’ skala: il-prodotti jistgħu jsiru għas-suq kollu tal-Unjoni u anki għas-suq internazzjonali, minflok ma jiġu manifatturati speċifikament biex tinkiseb l-approvazzjoni nazzjonali tat-tip għal kull Stat Membru.

               Għaldaqstant, din il-proposta hija konformi mal-prinċipju tas-sussidjarjetà.

               •Proporzjonalità

                  Din id-Deċiżjoni tal-Kunsill tawtorizza lill-Kummissjoni li tivvota f'isem l-Unjoni u hija l-istrument proporzjonat skont l-Artikolu 5(1) tad-Deċiżjoni tal-Kunsill 97/836/KE sabiex tiġi ddefinita pożizzjoni unifikata tal-UE fin-NU/KEE fir-rigward tal-votazzjoni dwar id-dokumenti ta' ħidma proposti fl-aġenda tal-laqgħa tad-WP.29. Għaldaqstant, din il-proposta tikkonforma mal-prinċipju tal-proporzjonalità għaliex ma tmurx lil hinn minn dak li huwa meħtieġ biex jintlaħqu l-għanijiet li jiġi żgurat it-tħaddim tajjeb tas-Suq Intern, filwaqt li fl-istess ħin ikun hemm livell għoli ta’ sikurezza u ħarsien pubbliċi.

               •L-għażla tal-istrument

               L-użu ta’ Deċiżjoni tal-Kunsill huwa meħtieġ skont l-Artikolu 218(9) tat-TFUE sabiex jiġu stabbiliti l-pożizzjonijiet li għandhom jiġu adottati f’isem l-Unjoni f’korp stabbilit permezz ta' ftehim internazzjonali.

               3.RIŻULTATI TAL-EVALWAZZJONIJIET EX-POST, KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT

               •L-evalwazzjonijiet ex-post/il-kontrolli tal-idoneità tal-leġiżlazzjoni eżistenti

               Mhux applikabbli.

               •Il-konsultazzjonijiet mal-partijiet konċernati

               Mhux applikabbli.

               •Il-ġbir u l-użu tal-għarfien espert

               Għarfien espert estern mhux rilevanti fil-każ ta' din il-proposta. Madanakollu ġie eżaminat mill-Kumitat Tekniku dwar il-Vetturi bil-Mutur.

               •Valutazzjoni tal-impatt

               Din il-proposta ma tistax tkun soġġetta għal valutazzjoni tal-impatt peress li mhix ta' natura leġiżlattiva u l-ebda għażla ta' politika alternattiva mhi disponibbli jew possibbli.

               •Idoneità regolatorja u simplifikazzjoni

               F'termini ta' piż amministrattiv, l-inizjattiva ma għandhiex riperkussjonijiet, hekk kif ir-referenzi tal-emenda annessi ma' din il-megadeċiżjoni mhux se jintroduċu rappurtar ġdid jew obbligi amministrattivi oħra għall-intrapriżi, inklużi l-SMEs. Anzi, it-tnaqqis tal-piż amministrattiv huwa mmirat bħala l-applikazzjoni ta' rekwiżiti armonizzati fil-livell dinji jippermettu lill-manifatturi li jippreżentaw dokumentazzjoni ta' approvazzjoni ta' sistemi u komponenti mhux fl-UE biss iżda anki fis-swieq tal-esportazzjoni minn Partijiet Kontraenti għall-Ftehim tal-1958 barra mill-UE.

               Il-proposta għandha impatt tassew pożittiv fuq il-kompetittività u l-kummerċ internazzjonali awtomobilistiċi tal-UE. L-aċċettazzjoni ta' regolamenti tal-vetturi armonizzati internazzjonalment mis-sħab kummerċjali tal-UE hija rikonoxxuta bħala l-aqwa mod kif jitneħħew ostakli mhux tariffarji għall-kummerċ u biex jinfetaħ u jitwessa' l-aċċess għas-suq għall-intrapriżi awtomobilistiċi tal-UE.

               •Drittijiet fundamentali

               Il-proposta ma għandhiex konsegwenzi għall-ħarsien tad-drittijiet fundamentali.

               4.L-IMPLIKAZZJONIJIET BAĠITARJI

               Din l-inizjattiva ma għandha l-ebda implikazzjoni baġitarja.

               5.ELEMENTI OĦRA

               •Il-pjanijiet għall-implimentazzjoni u l-arranġamenti ta’ monitoraġġ, ta’ evalwazzjoni u ta’ rapportar

               Mhux applikabbli.

               •Id-dokumenti ta’ spjegazzjoni (għad-direttivi)

               Mhux applikabbli

               •Spjegazzjoni dettaljata tad-dispożizzjonijiet speċifiċi tal-proposta

               Il-proposta tiddefinixxi l-pożizzjoni tal-Unjoni fil-votazzjoni dwar

               l-emendi tar-Regolamenti tan-NU Nri 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 u 134;

               Il-proposti għal emendi għar-Regolamenti Tekniċi Globali tan-NU 15 u 16;

               erba’ proposti għal Regolament tan-NU ġdid dwar Sistemi għall-Għajnuna tal-Brejk (BAS), dwar il-Kontroll tal-Istabbilità Elettroniku (ESC), dwar is-Sistemi ta’ Monitoraġġ tal-Pressjoni tat-Tajers (TPMS) u dwar l-Installazzjoni tat-Tajers;

               proposta għal Regolament Tekniku Globali ġdid tan-NU dwar il-proċedura ta’ kejl għal vetturi bil-mutur b’żewġ jew tliet roti fir-rigward tal-kaxxa tal-krank u l-emissjonijiet evaporattivi; kif ukoll

               proposta għal Riżoluzzjoni Speċjali Nru 2 (S.R.2) dwar titjib fl-implimentazzjoni tal-Ftehim Globali tal-1998.

               2016/0162 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li għandha tkun adottata f'isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal emendi għar-Regolamenti tan-NU Nri 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 u 134, il-proposti għal emendi tar-Regolamenti Globali Tekniċi tan-NU 15 u 16, erba' proposti għal Regolament tan-NU ġdid dwar Sistemi għall-Għajnuna tal-Brejk (BAS), dwar il-Kontroll tal-Istabbilità Elettroniku (ESC), dwar is-Sistemi ta’ Monitoraġġ tal-Pressjoni tat-Tajers (TPMS) u dwar l-Installazzjoni tat-Tajers, proposta għal Regolament Globali Tekniku ġdid tan-NU dwar il-proċedura ta’ kejl għall-emissjonijiet għal vetturi bil-mutur b’żewġ jew tliet roti u proposta għal Riżoluzzjoni Speċjali Nru 2 (S.R.2) dwar titjib fl-implimentazzjoni tal-Ftehim Globali tal-1998

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114, flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)B’konformità mad-Deċiżjoni tal-Kunsill 97/836/KE
                  1
               , l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (NU/KEE) dwar l-adozzjoni ta’ preskrizzjonijiet tekniċi uniformi għall-vetturi bir-roti, għat-tagħmir u għall-partijiet li jistgħu jitwaħħlu u/jew jintużaw fuq vetturi bir-roti u l-kundizzjonijiet għar-rikonoxximent reċiproku tal-approvazzjonijiet mogħtija abbażi ta’ dawn il-preskrizzjonijiet (“Ftehim Rivedut tal-1958”).

               (2)B’konformità mad-Deċiżjoni tal-Kunsill 2000/125/KE
                  2
               , l-Unjoni ssieħbet fil-Ftehim li jistabbilixxi regolamenti tekniċi globali għall-vetturi bir-roti, għat-tagħmir u għall-partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”).

               (3)Id-Direttiva 2007/46/KE tal-Parlament Ewropew u tal-Kunsill
                  3
                issostitwiet is-sistemi tal-Istati Membri għall-approvazzjoni tat-tip bi proċedura ta’ approvazzjoni tal-Unjoni, u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati ġodda kollha. Dik id-Direttiva inkorporat ir-regolamenti tan-NU fis-sistema tal-UE għall-approvazzjoni tat-tip, kemm bħala rekwiżiti għall-approvazzjoni tat-tip inkella bħala alternattivi għal-leġiżlazzjoni tal-Unjoni. Minn meta ġiet adottata dik id-Direttiva, ir-regolamenti tan-NU qegħdin jiġu inkorporati dejjem aktar fil-leġiżlazzjoni tal-Unjoni fil-qafas tal-approvazzjoni tat-tip tal-UE.

               (4)Fid-dawl tal-esperjenza u l-iżviluppi tekniċi, ir-rekwiżiti marbuta ma' ċerti elementi jew fatturi koperti bir-Regolamenti tan-NU/KEE Nri 9, 11, 13, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 u 134, kif ukoll bir-Regolamenti Tekniċi Globali Nri 15 u 16 jeħtieġ li jiġu adattati skont il-progress tekniku.

               (5)Sabiex jiġu stabbiliti dispożizzjonijiet uniformi dwar l-approvazzjoni ta’ Sistemi ta’ Assistenza fl-Ibbrejkjar (BAS), il-Kontroll ta’ Stabbilità Elettroniku (ESC), Sistemi ta’ Monitoraġġ tal-Pressjoni tat-Tajers (TPMS) u Tajers ta’ Installazzjoni, erba’ Regolamenti ġodda tan-NU għandhom jiġu adottati.

               (6)Sabiex jiġu stabbiliti dispożizzjonijiet tekniċi uniformi dwar il-proċedura tal-kejl għal vetturi bil-mutur b’żewġ jew tliet roti fir-rigward ta’ ċerti tipi ta’ emissjonijiet, ir-Regolament Tekniku Globali ġdid tan-NU għandu jiġu adottat.

               (7)Sabiex itejbu l-implimentazzjoni tal-Ftehim Globali tal-1998, Riżoluzzjoni Speċjali ġdida Nru 2 (S.R.2) għandha tiġi adottata.

               (8)Għaldaqstant, jeħtieġ li tiġi stabbilita l-pożizzjoni li trid tiġi adottata f'isem l-Unjoni fil-Kumitat Amministrattiv tal-Ftehim Rivedut tal-1958 u fil-Kumitat Eżekuttiv tal-Ftehim Parallel, fir-rigward tal-adozzjoni ta' dawk l-atti tan-NU,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata f'isem l-Unjoni fil-Kumitat Amministrattiv tal-Ftehim Rivedut tal-1958 u fil-Kumitat Eżekuttiv tal-Ftehim Parallel matul il-perjodu mill-20 sal-24 ta' Ġunju 2016 għandha tkun ta' vot favur il-proposti elenkati fl-Anness għal din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Id-Deċiżjoni tal-Kunsill 97/836/KE tas-27 ta' Novembru 1997 bil-ħsieb tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li tikkonċerna l-addozzjoni tal-preskrizzjonijet tekniċi uniformi għall-vetturi bir-roti, tagħmir u partijiet liema jistgħu jkunu ffittjati ma' u/jew ikunu użati ma' vetturi bir-roti u l-kondizzjonijet reċiproċi tal-approvazzjonijiet mogħtija fuq il-bażi ta' dawn il-preskrizzjonijet (“Ftehim Rivedut tal-1958”) ( ĠU L 346, 17.12.1997, p. 78).

                     (2)
                  Id-Deċiżjoni tal-Kunsill 2000/125/KE tal-31 ta' Jannar 2000 dwar il-konklużjoni tal-Ftehim li jistabbilixxi regolamenti, tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f'vetturi bir-roti (“Ftehim Parallel”) ( ĠU L 35, 10.2.2000, p. 12).

                     (3)
                  Id-Direttiva 2007/46/KE tal-Parlament Ewropew u tal-Kunsill tal-5 ta' Settembru 2007 li tistabbilixxi kwadru għall-approvazzjoni ta' vetturi bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1).

    ---documentbreak---

               IL-KUMMISSJONI EWROPEA
            Brussell, 31.5.2016
            COM(2016) 351 final
            ANNESS
            ta' [...]
            Proposta għal Deċiżjoni tal-Kunsill
            li tistabbilixxi l-pożizzjoni li għandha tkun adottata f'isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal emendi għar-Regolamenti tan-NU Nri 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 u 134, il-proposti għal emendi tar-Regolamenti Globali Tekniċi tan-NU 15 u 16, erba' proposti għal Regolament tan-NU ġdid dwar Sistemi għall-Għajnuna tal-Brejk (BAS), dwar il-Kontroll tal-Istabbilità Elettroniku (ESC), dwar is-Sistemi ta’ Monitoraġġ tal-Pressjoni tat-Tajers (TPMS) u dwar l-Installazzjoni tat-Tajers, proposta għal Regolament Globali Tekniku ġdid tan-NU dwar il-proċedura ta’ kejl għall-emissjonijiet għal vetturi bil-mutur b’żewġ jew tliet roti u proposta għal Riżoluzzjoni Speċjali Nru 2 (S.R.2) dwar titjib fl-implimentazzjoni tal-Ftehim Globali tal-1998

               ANNESS

                        Titolu tal-punt tal-aġenda

                        Referenza tad-dok

                        Proposta għas-Suppliment 2 tas-serje 07 ta' emendi tar-Regolament tan-NU Nru 9 (Storbju ta’ vetturi bi tliet roti)

                        ECE/TRANS/WP.29/2016/45

                        Proposta għas-Suppliment 4 tas-serje 03 ta’ emendi tar-Regolament tan-NU Nru 11 (Lukketti u ċappetti tal-bibien)

                        ECE/TRANS/WP.29/2016/33

                        Proposta għas-Suppliment 1 tas-serje 04 ta’ emendi tar-Regolament tan-NU Nru 11 (Lukketti u ċappetti tal-bibien)

                        ECE/TRANS/WP.29/2016/34

                        Proposta għas-Suppliment 14 tas-serje 11 ta’ emendi tar-Regolament tan-NU Nru 13 (Ibbrejkjar ta' vetturi tqal)

                        ECE/TRANS/WP.29/2016/49

                        Proposta għas-serje 01 ta’ emendi tar-Regolament tan-NU Nru 13-H (Brejkijiet tal-vetturi M1 u N1)

                        ECE/TRANS/WP.29/2016/50

                        Proposta għas-Suppliment 7 tas-serje 07 ta' emendi tar-Regolament Nru 14 (Ankraġġi taċ-ċinturini tas-sikurezza, tal-ISOFIX u tal-iSize)

                        ECE/TRANS/WP.29/2016/35

                        Proposta għas-Suppliment 7 tas-sensiela 06 ta’ emendi tar-Regolament tan-NU Nru 16 (Ankraġġi taċ-ċinturini tas-sikurezza, tal-ISOFIX u tal-iSize)

                        ECE/TRANS/WP.29/2016/36

                        Proposta għas-Suppliment 18 tas-serje 02 ta' emendi tar-Regolament tan-NU Nru 30 (Tajers għall-karozzi tal-passiġġieri u l-karrijiet tagħhom)

                        ECE/TRANS/WP.29/2016/51

                        Proposta għas-Suppliment 5 tas-serje 04 tal-emendi tar-Regolament tan-NU Nru 41 (Emissjonijiet ta' ħsejjes tal-muturi)

                        ECE/TRANS/WP.29/2016/46

                        Proposta għas-Suppliment 11 tas-serje 04 ta’ emendi tar-Regolament tan-NU Nru 44 (Sistemi ta’ trażżin għat-tfal)

                        ECE/TRANS/WP.29/2016/37

                        Proposta għas-Suppliment 8 tas-serje ta' emendi 05 tar-Regolament tan-NU Nru 49 (Emissjonijiet ta' magni ta' tqabbid bil-kompressjoni u ta' tqabbid bl-ispark plaggs (LPG u CNG))

                        ECE/TRANS/WP.29/2016/40

                        Proposta għas-Suppliment 4 tas-serje ta' emendi 06 tar-Regolament tan-NU Nru 49 (Emissjonijiet ta' magni ta' tqabbid bil-kompressjoni u ta' tqabbid bl-ispark plaggs (LPG u CNG))

                        ECE/TRANS/WP.29/2016/41

                        Proposta għas-Suppliment 21 tas-serje 01 ta' emendi tar-Regolament tan-NU Nru 54 (Tajers għall-karozzi tal-passiġġieri u l-karrijiet tagħhom)

                        ECE/TRANS/WP.29/2016/52

                        Proposta għas-Suppliment 6 tas-serje 01 ta' emendi tar-Regolament tan-NU Nru 55 (Perni mekkaniċi)

                        ECE/TRANS/WP.29/2016/53

                        Proposta għas-Suppliment 5 tar-Regolament tan-NU Nru 60 (Kontrolli mħaddma mis-sewwieq (mopeds/muturi))

                        ECE/TRANS/WP.29/2016/27

                        Proposta għal serje 03 ġdida ta' emendi tar-Regolament tan-NU Nru 64 (Unità ta' emerġenza għal użu temporanju, tajers tat-tip run flat, sistema tat-tip run flat u sistema għall-monitoraġġ tal-pressjoni tat-tajers)

                        ECE/TRANS/WP.29/2016/54

                        Proposta għas-Suppliment 16 tar-Regolament Nru 75 (Tajers għall-vetturi tal-kategorija L)

                        ECE/TRANS/WP.29/2016/55

                        Proposta għas-Suppliment 3 tas-serje 03 ta' emendi tar-Regolament tan-NU Nru 78 (Ibbrejkjar (vetturi tal-kategorija L))

                        ECE/TRANS/WP.29/2016/56

                        u WP.29-169-03

                        Proposta għas-Suppliment 5 tas-serje 01 ta’ emendi tar-Regolament tan-NU Nru 79 (Tagħmir tat-tmun)

                        ECE/TRANS/WP.29/2016/57

                        Proposta għas-Suppliment 7 tas-serje 06 ta' emendi tar-Regolament tan-NU Nru 83 (Emissjonijiet tal-vetturi M1 u N1)

                        ECE/TRANS/WP.29/2016/42

                        Proposta għas-Suppliment 3 tas-serje 07 ta' emendi tar-Regolament tan-NU Nru 83 (Emissjonijiet tal-vetturi M1 u N1)

                        ECE/TRANS/WP.29/2016/43

                        Proposta għas-Suppliment 3 tas-serje 02 ta’ emendi tar-Regolament tan-NU Nru 90 (sostituzzjoni tal-partijiet tal-brejkijiet)

                        ECE/TRANS/WP.29/2016/58

                        Proposta għas-Suppliment 14 tar-Regolament tan-NU Nru 106 (Tajers għall-vetturi agrikoli)

                        ECE/TRANS/WP.29/2016/59

                        Proposta għas-Suppliment 6 tas-serje 01 ta' emendi tar-Regolament tan-NU Nru 113 (Fanali ta' quddiem li jitfgħu raġġ tal-passaġġ simmetriku)

                        ECE/TRANS/WP.29/2016/74

                        Proposta għas-Suppliment 7 tal-verżjoni oriġinali tar-Regolament tan-NU Nru 115 (Sistemi ta’ twaħħil tal-LPG u s-CNG)

                        ECE/TRANS/WP.29/2016/44

                        Proposta għas-Suppliment 9 tas-serje 02 ta' emendi tar-Regolament tan-NU Nru 117 (Tajers, reżistenza għad-dawrien, il-ħoss fid-dawrien, l-irbit fiż-żliq)

                        ECE/TRANS/WP.29/2016/60

                        Proposta għas-serje 01 ta' emendi tar-Regolament tan-NU Nru 129 (Sistemi Msaħħa ta’ Trażżin għat-Tfal (ECRS))

                        ECE/TRANS/WP.29/2016/38

                        Proposta għas-Suppliment 2 tas-Suppliment 2 tar-Regolament tan-NU Nru 134 (Vetturi tal-idroġenu u taċ-ċelloli tal-fjuwil (HFCV))

                        ECE/TRANS/WP.29/2016/39

                        Proposta għal Regolament ġdid tan-NU dwar Sistema għall-Għajnuna tal-Brejk (BAS)

                        ECE/TRANS/WP.29/2016/61

                        Proposta għal Regolament ġdid tan-NU dwar il-Kontroll tal-Istabbilità Elettroniku (ESC)

                        ECE/TRANS/WP.29/2016/62

                        Proposta għal Regolament ġdid tan-NU dwar Sistemi għall-Monitoraġġ tal-Pressjoni tat-Tajers (BAS)

                        ECE/TRANS/WP.29/2016/63

                        Proposta għal Regolament ġdid tan-NU dwar l-Installazzjoni tat-Tajers

                        ECE/TRANS/WP.29/2016/64

                        Proposta għall-Emenda 1 tar-regolament tekniku globali (UN GTR) Nru 15 (Proċedura ta' ttestjar armonizzata fuq livell dinji għall-vetturi ħfief (WMTC))

                        ECE/TRANS/WP.29/2016/68

                        Proposta għall-Emenda 1 tar-regolament tekniku globali (UN GTR) Nru 16 (Tajers)

                        ECE/TRANS/WP.29/2016/70

                        Proposta għar-Reżoluzzjoni Speċjali ġdida Nru 2 (S.R.2) - Titjib fl-implimentazzjoni tal-Ftehim Globali tal-1998

                        ECE/TRANS/WP.29/2016/65

                        Proposta għal regolament tekniku globali (UN GTR) dwar il-proċedura ta' kejl għal vetturi bil-mutur b'żewġ jew tliet roti mgħammrin b'magna bil-kombustjoni fir-rigward tal-kaxxa tal-krank u tal-emissjonijiet evaporattivi

                        ECE/TRANS/WP.29/2016/66


Avviż Legali Importanti

|

52008PC0631

Proposta għal deċiżjoni tal-Kunsill dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp fl-2009 u l-2010  /* KUMM/2008/0631 finali */

	[pic] | KUMMISSJONI TAL-KOMUNITAJIET EWROPEJ |Brussel 10.10.2008KUMM(2008) 631 finaliProposta għalDEĊIŻJONI TAL-KUNSILLdwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp fl-2009 u l-2010(preżentata mill-Kummissjoni)MEMORANDUM TA’ SPJEGAZZJONIIl-Ftehim Intern u r-Regolament Finanzjarju (RF) tal-10 EDF jipprevedu proċedura ġdida għas-sejħiet għal kontribuzzjonijiet, li għandhom jitħallsu mill-Istati Membri għall-finanzjament tal-EDF. Skont l-Artikolu 157 tar-RF, din il-proċedura ġdida għandha tapplika għall-ewwel darba għall-kontribuzzjonijiet tas-sena finanzjarja 2009.Skont l-Artikolu 57(2) tar-RF, din il-proposta tittratta:-  il-limitu tal-ammont annwali tal-kontribuzzjonijiet għas-sena finanzjarja 2010.-  l-ammont annwali tal-kontribuzzjonijiet għas-sena finanzjarja 2009, u-  l-ammont tal-ewwel rata tal-kontribuzzjonijiet għas-sena finanzjarja 2009.Skont l-Artikolu 57(7) tar-RF, l-ammont immaniġġjat mill-Kummissjoni u l-ammont immaniġġjat mill-BEI hu speċifikat għal kull wieħed minn dawn l-ammonti.Skont l-Artikolu 145 tar-RF, il-Bank Ewropew tal-Investiment (BEI) bagħat lill-Kummissjoni l-istimi aġġornati tiegħu tal-impenji u tal-ħlasijiet taħt l-istrumenti li jimmaniġġja.Skont l-Artikolu 57(2) tar-RF, il-Kunsill irid jiddeċiedi fuq din il-proposta sal-15 ta' Novembru 2008 u l-Istati Membri jridu jħallsu l-ewwel rata sa mhux aktar tard mill-21 ta' Jannar 2009.L-Artikolu 58(2) tar-RF jistipula li s-sejħiet għal kontribuzzjonijiet l-ewwel jużaw l-ammonti stabbiliti tal-EDFs preċedenti, f'ordni kronoloġiku. Għalhekk, is-sejħiet għal kontribuzzjonijiet f'din il-proposta jikkonċernaw l-ammonti taħt id-9 EDF.Ta' min jinnota finalment li l-Artikolu 60(1) tar-RF jistipula li jekk ir-rati tal-kontribuzzjonijiet dovuti ma jitħallsux fit-termini stabbiliti, l-Istat Membru kkonċernat ikun responsabbligħall-interessi fuq l-ammont mhux imħallas skond il-modalitajiet speċifikati fl-istess Artikolu.Proposta għalDEĊIŻJONI TAL-KUNSILLdwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp fl-2009 u l-2010IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri, li ltaqgħu fil-Kunsill, dwar l-Iffinanzjar u l-Amministrazzjoni tal-Għajnuna tal-Komunità taħt il-Protokoll Finanzjarju għall-Ftehim ta’ Sħubija bejn l-Istati tal-Afrika, tal-Karibew u tal-Paċifiku u l-Komunità Ewropea u l-Istati Membri tagħha, iffirmat f’Cotonou (il-Benin) fit-23 ta’ Ġunju 2000, u l-allokazzjoni ta' għajnuna finanzjarja għal pajjiżi u territorji barranin li għalihom japplikaw id-dispożizzjonijiet tar-Raba' Parti tat-Trattat KE[1] , u b'mod partikolari l-Artikolu 10(1) tiegħu,Wara li kkunsidra l-Ftehim Intern bejn ir-rappreżentanti tal-Gvernijiet tal-Istati Membri, li ltaqgħu fil-Kunsill, dwar l-iffinanzjar tal-għajnuna tal-Komunità taħt il-qafas finanzjarju pluriannwali għall-perjodu 2008-2013 skont il-Ftehim ta' Sħubija AKP-KE u dwar l-allokazzjoni tal-għajnuna finanzjarja destinata għal Pajjiżi u Territorji Barranin extra-Ewropej li għalihom japplikaw id-dispożizzjonijiet tar-Raba' Parti tat-Trattat KE[2], u b'mod partikolari l-Artikolu 7 tiegħu,Wara li kkunsidra r-Regolament Finanzjajru tat-18 ta' Frar 2008, applikabbli għall-10 Fond Ewropew għall-Iżvilupp (minn hawn 'l quddiem imsejjaħ "l-10 Regolament Finanzjarju tal-EDF")[3], u b'mod partikolari l-Artikoli 57 u 58(2) tiegħu,Wara li kkunsidra l-proposta mill-Kummissjoni[4],Billi:(1) L-Artikolu 58(2) tar-Regolament Finanzjarju tal-10 EDF jistipula li s-sejħiet għal kontribuzzjonijiet l-ewwel jużaw l-ammonti stabbiliti tal-EDFs preċedenti. B'hekk għandha ssir sejħa għal fondi taħt id-9 EDF fuq il-bażi tal-Artikolu 10(1) tal-Ftehim Intern tad-9 EDF;(2) Madankollu, l-Artikolu 157 tar-Regolament Finanzjarju tal-10 EDF jistipula li l-proċedura stabbilita fl-Artikoli 57 sa 61 għandha tapplika għall-ewwel darba għas-sena finanzjarja 2009. Skont din il-proċedura, il-Kummissjoni qiegħda tippreżenta proposta għall-15 ta' Ottubru 2008 li tirrigwarda (a) il-limitu tal-ammont annwali tal-kontribuzzjonijiet għas-sena finanzjarja 2010; (b) l-ammont annwali tal-kontribuzzjonijiet għas-sena finanzjarja 2009; u (c) l-ammont tal-ewwel rata tal-kontribuzzjonijiet għas-sena finanzjarja 2009. Il-Kunsill għandu jiddeċiedi dwar din il-proposta sal-15 ta' Novembru 2008 u l-Istati Membri għandhom iħallsu l-ewwel rata tal-kontribuzzjonijiet għas-sena finanzjarja 2009 sa mhux aktar tard mill-21 ta' Jannar 2009.(3) Skont l-ewwel subparagrafu tal-Artikolu 145 tar-Regolament Finanzjarju tal-10 EDF, il-Bank Ewropew tal-Investiment bagħat lill-Kummissjoni l-istimi aġġornati tal-impenji u tal-ħlasijiet għall-istrumenti li jimmaniġġja.ADOTTA DIN ID-DEĊIŻJONI:Artikolu 1Il-limitu tal-ammont annwali tal-kontribuzzjonijiet għas-sena finanzjarja 2010 hu stabbilit għal EUR 3.500.000.000 għall-Kummissjoni u għal EUR 280.000.000 għal Bank Ewropew tal-Investiment.Artikolu 2L-ammont annwali tal-kontribuzzjonijiet għas-sena finanzjarja 2009 hu stabbilit għal EUR 3.300.000.000 għall-Kummissjoni u għal EUR 200.000.000 għall-Bank Ewropew tal-Investiment.Artikolu 3Il-kontribuzzjonijiet li jridu jitħallsu mill-Istati Membri lill-Kummissjoni u lill-Bank Ewropew tal-Investiment bħala l-ewwel rata għall-2009 huma stabbiliti fit-tabella fl-Anness.Artikolu 4Din id-deċiżjoni għandha tapplika mid-data tal-adozzjoni tagħha.Artikolu 5Din id-Deċiżjoni hija indirizzata lill-Istati Membri li qegħdin jikkontribwixxu għad-9 EDF.Magħmul fi Brussell,Għall-KunsillIl-PresidentANNESSL-ewwel rata tal-kontribuzzjonijiet għall-2009 (f'euro)Stat Membru | lil Bank Ewropew tal-Investiment | lil Kummissjoni |IL-ĠERMANJA | 16.352.000 | 408.800.000 |IL-BELĠJU | 2.744.000 | 68.600.000 |ID-DANIMARKA | 1.498.000 | 37.450.000 |SPANJA | 4.088.000 | 102.200.000 |FRANZA | 17.010.000 | 425.250.000 |IL-GREĊJA | 875.000 | 21.875.000 |L-IRLANDA | 434.000 | 10.850.000 |L-ITALJA | 8.778.000 | 219.450.000 |IL-LUSSEMBURGU | 203.000 | 5.075.000 |L-OLANDA | 3.654.000 | 91.350.000 |IL-PORTUGALL | 679.000 | 16.975.000 |IR-RENJU UNIT | 8.883.000 | 222.075.000 |L-AWSTRIJA | 1.855.000 | 46.375.000 |IL-FINLANDJA | 1.036.000 | 25.900.000 |L-IŻVEZJA | 1.911.000 | 47.775.000 |TOTAL | 70.000.000 | 1.750.000.000 |[1] ĠU L 317, 15.12.2000, p. 355.[2] ĠU L 247, 9.9.2006, p. 32.[3] ĠU L 78, 19.3.2008, p. 1.[4] ĠU C…,…,p..